
Annelot Muijres y Carol Kock - Fundacion Pro-Lechi Mama Aruba: 

‘Nos ta e yudansa cu e mama mester prome y despues di haya yiu’ 


ORANJESTAD - E lechi 
di pecho ta e forma ideal 
di suministra na un mu- 
cha desde chikito e nu- 
trientenan cu nan mester 
pa nan crecemento y de- 
saroyo saludabel. P’esey 
Organisacion Mundial 
di Salud ta recomenda 
lechi di pecho exclusivo 
durante prome seis luna. 
Despues di introduccion 
di otro alimento sigur pa 
su edad, lo por keda duna 
lechi di pecho na e mucha 
te 2 aña of mas. 

Durante un entrevista cu 
Bon Dia Aruba tabatin cu 
Fundacion Pro-Lechi Mama 
Aruba, sra Annelot Muijres, 


presidente y sra Carolina 
Kock, tesorero, a splica loke 
duna lechi di pecho ta repre- 
senta pa e mucha y e benefi- 
cionan cu e ta trece. 
Fundacion Pro-Lechi Mama 
Aruba a nace na januari 2002, 
tempo cu un grupo di per- 
sona a crea e fundacion, su 
meta principal den su statuto 
ta pa promove lechi di pecho 
na Aruba mediante e oferta 
di informacion, sosteniendo 
e mama y yudando e famia 
completo, algo unda henter 
e famia tin cu coopera cu e 
mama. 

Nan ta ofrece cursonan pro- 
fesional den area di salud, ta 
duna informacion na comu- 
nidad mediante poster y flyer. 


Coreccion: E potret di e artikel aki a keda publica riba 
pagina 4 di nos edicion di ayera, bou di texto robes. Aki 
e artikel corecto. Redaccion ta pidi dispensa pa nos fayo. 


Manera sra Kock a bisa, lechi 
di pecho ta e principio di tur 
cos, e ta e prome cuminda, 
alimento pa e baby, tambe 
e ta duna e prome vacuna 
na e baby, e prome lechi cu 
e mama ta duna cu ta yama 
“calostro” (na Spaño; colos- 
trum na Hulandes) ta ofrece 
e baby un ‘boost’ pa su siste- 
ma di inmunidad cu ta yuda 
contra tur bacteria. Duna 
pecho ta crea un laso hopi 
special entre mama y yiu. 

Tur muhe lo por duna pecho; 
dunamento di pecho ta algo 
natural pero e no ta bay di 
mes, e mama tin ora mester 
di un yudansa y esey ta e tra- 
bou di Fundacion Pro-Lechi 
Aruba. 

Sra Annelot a splica cu e du- 
namento di pecho ta un pro- 
ceso di ‘dunay pidi’: mientras 
e baby ta pidi e mama ta duna, 
mas e mama ta duna lechi 
mas facil e produccion ta bay. 
Na e momento cu e mama ta 
stop y laga hopi tempo pasa 
prome cu duna lechi atrobe, 
e produccion di lechi ta bira 
menos y eventualmente ta 
para completamente. 

Sra. Carol y sra. Annelot a 
bisa cu duna lechi ta suma- 
mente beneficioso pa e 
mama. Ta demostra pa inves- 
tigacion cientifico cu e mama 
mientras mas e duna pecho, 


menos probabilidad e tin di 
haya cancer di pecho, cancer 
di matriz y despues di e parto 
e beneficio ta cu e matriz ta 
bolbe na su luga mas lihe y 
e mama tin menos chens di 
haya infeccion y problema 
cardiovascular. Pa e baby e ta 
yuda contra alergia, problema 
di tripa, infeccion di nanishi, 
horea y problema di peso. 

E yiunan cria pa tempo largo 
cu pecho ta cientificamente 
comproba cu nan tin un in- 
teligencia mas halto. Na Re- 
ino Uni a comproba cu e 
muchanan ta obtene miho 
resultado durante e examen- 
nan cu nan ta haci na scol 
cu nan 16 aña, mientras cu 
na Brasil nan ta obtene mas 
logro academico y den futuro 
nan lo por obtene mas entra- 
da economico ora nan yega 
na 30 aña. 

Sra. Kock a duna di conoce 
cu e ultimo encuesta cu nan 
a haci na Aruba tabata di aña 
2002, tempo cu Pro-Lechi 
Mama a nace y di esey a re- 
sulta cu un di cada dies baby 
cu a nace a haya lechi di 
pecho. 

Nan a splica cu ta importante 
pa vigila si e baby ta haya 
alergia; por ta cu e mama no 
mester come alimento cu tin 
lechi di baca, por ehempel: 
keshi of pan blanco. 


Nan a bisa tambe cu si un 
muhe no por haya un baby y 
el a adopta uno, ta existi me- 
dicamento cu e persona lo 
por bebe pa e por duna lechi 
di pecho na e baby adopta. E 
medicamentonan ta haci cu e 
curpa di e mama ta kere cu e 
mama ta na estado y asina e 
curpa ta cuminsa cu produc- 
cion di lechi. 

Sra. Annelot tambe a papia 
di loke e ley di duna pecho ta 
stipula. Ora un mama ta bay 
traha atrobe, esey no mes- 
ter ta un motibo pa stop di 
duna lechi di pecho; e mama 
mester planea bon ora e bay 
traha atrobe y por sigui duna 
pecho cu exito. 

E trahado femenino cu ta 
duna lechi di pechi prome 
mester informa e doño di 
trabou di antemano, cu e tin 
derecho di interumpi su tra- 
bou pa duna lechi of pomp 
lechi den privacidad y tranki- 
lidad durante e prome nuebe 
luna. 

Nos Codigo Civil (‘Burger- 
lijk Wetboek’) y e Tandsver- 
ordening Materieel Ambte- 
narenrecht’ (LMA) pa e em- 
pleado publico ta stipula: cu 
e prome 9 luna despues di e 
parto e doño di trabou y co- 
leganan mester tene cuenta 
cu e mama kier duna lechi 
di pecho na su baby; mester 
tin un adaptacion di orario 
di trabou. 25% di e tempo 
di trabou ta pa e mama por 
haci esey y e doño di e trabou 
mester sigui paga e tempo ey. 
Sra. Carolina y sra. Annelot 
a bisa cu den futuro nan 
tin e proyecto pa forma un 
‘Banco di Lechi’ caminda cu 
mamanan cu ta produci hopi 
lechi lo por duna e banco aki, 
pero cu tur e rekisitonan cu 
mester tin pa cumpli cu e 
area di salud y proceso. 

Pa fmalisa nan a bisa cu e 
Fundacion Pro-Lechi Mama 
Aruba ta yuda tur hende, 
tambe sra Kocky sra Muijres 
a bisa cu nan ta yuda e mama 
tambe ora nan cuminsa cu e 
proceso di introduci alimen- 
to solido. 

‘Pa traha den cunucu mester tin gana’ 



ORANJESTAD - Bon Dia Aruba 
a entrevista Jareth Vermuelen cu 
tin 3 aña trahando riba cunucu na 
Rooi Taki. Sr. Vermuelen ta dedi- 
ca su mes na produci producto 
organico. 

Sr. Vermeulen ta splica cu locual a 
cuminsa manera hobby awo el a tuma 
riesgo di haci esey manera su trabou. 
Segun e ta bisa ta algo cu semper el 
a gusta for di tempo e tabata chikito. 
“Den mes e tereno aki mi tabata hun- 
ga den mondi, perde mi mes piki shi- 
marucu of kico cu mi haya.” 

Algo cu e ta agrega cu siña e di planta 
of mata. E tereno na Rooi Taki ta di 
dje hunto cu su mama y su ruman 
pero e hunto cu su trahado ta e unico 
cu ta dedica nan mes pa haci e trabou 
eynan. E ta un tereno di lOOmil meter 
cuadra. 

E mantencion manera e ta bisa mes- 
ter constante pa motibo di awasero, 
mondi ta crece. “Ora ta seco nos ta 
cuminsa corta haci trabou pa asina 
keda mantene y laga e caminda habri.” 

Producto cu nan ta bende ta shima- 
rucu, concomber, bonchi largo, hon- 
ing, webo fresco di galiña, pampuna, 
patia cual e ta bisa cu nan ta bende 
bon pero ora tin temporada pa bende. 
“Concomber nos tin hopi manera 
cada aña nos tin pero awo cu ta seco, 
mester por prepara tera, drecha e cura 
pa motibo cu no a cera henter e cu- 
nucu.” 

Sr. Vermeulen ta bisa cu e yega di tene 
mango pero tur cos ta pa motibo di 
temporada. Segun e ta splica cu e ta 
mucho trabou pa cera rond henter 
e tereno ya cu esaki ta uno grandi. 
“Mester inverti den henter e cunucu 
y no ta saca mucho for di dje pa asina 
recupera.” 

Un cos e ta remarca cu nan ta bende 
bon pero locual nan tin riba mercado 
e momento ey. Ora un producto t’ey 
nan ta saca hopi placa for di nan pero 
no semper tin producto pa via cu awa 
no ta yobe tur ora, anto e ta agrega 
uzo di awa di WEB ta costa mucho 
placa. 

Sinembargo sr. Vermeulen ta splica 
cu tin un pos na e tereno cu tin mas 
di 100 aña bieu. E ta bisa cu tempo 
prome cu WEB a bin hende mester 
a haci uzo cu tabata chupa awa di pos 
pa asina por duna hende awa. “Manda 
esaki watertoren y distribui pa hende 
asina e tabata tempo di antes, despues 
WEB a bin y a elimina tur e posnan 
cu tabata tin rond cu awa zoet dushi.” 

Sr. Vermeulen ta remarca cu e pos cu 
nan tin actualmente tin su klem, e ta 
saca awa, tambe tin su pomp bieu. 
“Tin cement, a drecha henter a base 
asina por drenta den dje sigur pa asina 
por traha den dje. A coba rond, haci 
limpi y manda un pomp asina nos por 
duna awa e matanan cu esey.” 


Segun e ta splica cu ainda mester test 
e despues cu haci henter e proceso. Pa 
nan por wak cuanto awa e ta wanta of 
con hopi awasero por yena e pos bek 


‘of di sero pues ta bay mira con esey ta 
bay’. E1 a agrega cu esey ta nan trabou 
riba diasabra mainta. 

E ta bisa tambe cu e kier haci e pos 


posibel pa motibo cu e kier pa tur casi 
sali natural y di nan mesun esfuerso. 
Pa e trabou aki sr. Vermeulen ta bisa 
cu mester tin gana pa haci esaki, forsa 
segun sr. Vermeulen no mester tin ‘e 
gana so mester tin’. Agregando cu ta 
casi cla cu e pos. Un trabou grandi e 
ta remarca. 

Manera e ta bisa cu e trabou nunca ta 
caba paso henter ora mester manten- 
cion. “Keda chapi, kita e matanan cu 
ta Sali, e producto cu sali di biaha nos 
ta pone riba benta pa esunnan cu di 
biaha ta laga sa cu nan mester.” 

E tereno ta uno grandi sr. Vermeu- 
len ta bisa anto pa e motibo aki ta 
organisa algun evento pa asina mas 
hende por tin conocemento y sa di e 
cunucu. Un di nan ta duna tour na e 
turistanan pa asina nan por cana rond, 
mira y purba algun mata cu ta bon pa 
come. 

Algun otro proyecto ta pa haci esaki 
pa muchanan di scolnan por bin cana 
den cunucu asina tambe nan tin idea 
y siña con pa planta. “Pa asina consci- 
entisa Aruba pa planta pa nan por tin 
naturalesa den nan ambiente.” 

Un evento cu el a agrega ta esun di un 
coremento rond di henter e cunucu. 
“E tabata un run di aña pasa, pa otro 
aña kier organisa esaki pa mas tanto 
den luna di februari pa un ‘trial run’. 
E ta diferente pa motibo cu ta un 
careda den mondi. 

Sr. Vermeulen ta bisa cu biaha pasa un 
100 personanan a participa, ta spera 
cu e proximo biaha por organisa mas 
grandi y kier por lo menos un 500 
hende pa nan por participa den e run 
‘pa un bon causa’. E ta bisa cu ta difi- 
cil pero algo diferente. 

Autor di ‘De geschiedenis vanAruba tot 1816\ Adi Matis: 

‘Mi kier skirbi historia for di mi punto di bista’ 


ORANJESRTAD - E buki 
‘De geschiedenis van Aru- 
ba tot 1816’ ta un version 
conta pa un Arubiano 
naci na San Nicolas riba 
un etapa di Aruba su his- 
toria for di periodo Pre 
Colonial di 2500 prome cu 
Cristo te cu 1816. E obra su 
autor ta Adi Martis kende 
a yega di skirbi varios obra 
caba, mayoria di nan to- 
cante arte, pero esaki ta 
su prome obra cu un con- 
tenido historico. 

Un version otro di nos his- 
toria 

Ya caba for di e sub- titulo di 
e obra aki ‘Van zustereiland 
tot imperium in imperio’ e 
autor ta manda un señal cu 
su buki ta trece un enfoke to- 
talmente otro di e version cu 
nos a yega di conoce di nos 
historia conta entre otronan 
pa Johan Hartog. 

Den su investigacion Martis 
ta mustra cu ya caba for di 
tempo cu pa prome biaha e 
Inglesnan a conkista Corsou, 
nos hendenan tabata mustra 
cierto caracter emancipado. 
Ora cu e Ingles a bay e Hu- 
landes a tuma over e control 
riba nos isla y nan a nom- 
bra Pierre Changuion como 
Gouverneur na Corsou. Den 
su prome carta, Changuion 
a bisa Hulanda cu Aruba ta- 
bata “Imperium in Impe- 
rio,” kiermen un estado den 
un estado. E hendenan no ta 
obedece Corsou y nan ta haci 
loke nan kier, e ta manera un 
estado den un estado. 

E buki aki di 224 pagina ta un 
obra academico producto di 
un investigacion riguroso cu 
a cuminsa formalmente for 
di 2010 ora cu Martis a baha 
cu pension. Aunke tin ob- 
ranan cu a wordo traha caba 
rond di nos historia -y cu e ta 
menciona den su introduc- 
cion- Martis a dicidi di bin 
cu su propio buki...su propio 
interpretacion di nos historia. 
“Ma dicidi den cierto mo- 
mento pa skirbi e historia full 
di nobo,” e di. E ta haya cu te 
ainda mayoria di hende cu a 
yega di skirbi riba nos historia 
ta Hulandes. Pues e ta haya 
cu mayoria di nan a wordo 
skirbi for di un punto di bista 
Europeo. 

Martis den su proceso di in- 
vestigacion a bin descubri 
aspectonan di nos historia 
cu e como yiu di tera ta haya 
hopi interesante y cu nunca 
a wordo conta den otro buki 





contemporaneo di nos his- 
toria. “Pa un stranhero, pa 
un macamba e no ta intere- 
sante,” e di. 

Tambe e ta haya cu nan buki 
ta wordo skirbi for di un 
punto di bista colonial, y cu 
e ta considera cu nan ta conta 
cosnan cu no ta berdad y cu 
no cuadra cu nos propio re- 
alidad of berdad historico. 

Pa cita un caso, nan a yega di 
skirbi riba e prome Comader 
Spaño, Juan de Ampié , pero 
nan ta dun’e tur sorto di ti- 
tulo di honor, mientras cu e 
tabata gewoon un comader. 
Tambe De Ampié ta wordo 
describi como un persona 
pacifico. 

Mientras cu e tabata un per- 
sona sin piedad cu tabatin in- 
djan y catibo, y e tabata abusa 
di nan, specialmente di nan 
hendenan muhe. De Ampié 
cu no tabata niun santo a 
duna instruccion na un cat- 
ibo femenino pa venena su 
propio casa. 

Ora hues a duna sentencia, 
nan a bula e catibo muhe su 
cabes mientras cu De Ampié 


r ***** 


cv 


Tampoco Aruba a cay como 
parti di Venezuela. Sino cu 
Aruba a cay pa e parti di misa 
bou Obispado di Venezuela. 
Nan ta un sorto di mitonan 
den nos historia cu Martis ta 
cuestiona den su obra. Como 
Rubiano e ta mira nos histo- 
ria cu otro bril. 

Prome fase 

Un obra cu e ta considera 
como un sumario di nos his- 
toria ta esun di Hartog cu ta 
data di 1953. Esey ta e ultimo 
buki cu e ta considera com- 
pleto relaciona cu nos histo- 
ria. 

Tin otro bukinan cu a sali di 
periodo mas despues di 1816, 
por ehempel e disertacion di 
Luc Alofs y e buki di Chando 
Pietersz, pero nan ta referi 
mas tanto riba proceso di 
gobernacion y politica. Mien- 
tras Martis su buki ta referi na 
aspecto cultura manera con e 
hendenan tabata biba, gastro- 
nomia, bistimento, etc. E ta 
consciente tambe como autor 
cu e buki tin elementonan 
nobo of‘cu nan no kier tende 
akinan cu ta asina.’ 

Te hasta e ta contradeci al- 
gun buki di historia di Aruba 
existente caba y por ta lo tin 
hende cu no lo gusta. E buki 
aki tin hopi elemento nobo, 
pero tambe hopi anotacion y 
anexo. 


Continuacion riba pagina 32 


a keda bibo. Nan ta elemen- 
tonan historico cu no ta wor- 
do conta den otro bukinan di 
e genero aki. Tin diferente 
version di nos historia cu 
Martis ta haya cu no ta ber- 
dad. Un di nan ta cu Aruba a 
forma parti di e Capitania di 
Venezuela. 

E dato aki no ta cuadra -se- 
gun Martis- ya cu Capitania 
di Venezuela no tabata existi 
prome cu 1773, y ya caba pa 
e aña ey Aruba tabata parti di 
Hulanda pa basta tempo caba. 

Editorial 


Vut; overtolligheidspoel. 

Haci mesun cos y spera otro 
resultado... 


Recientemente e cuenta anual di Pais Aruba 
a keda cla. Contraloria General a entrega un 
documento cu den su conclusionnan principal 
ta papia pa su mes. Despues di un mehoracion 
leve den e prome añanan di control y super- 
vision fmanciero, aña pasa e trein fmanciero a 
sali completamente for di su rails y a yega na 
un deficit di Afl. 135 miyon. Sorpresa? No, ab- 
solutamente cu no. Y no solamente esey, pero 
ademas esaki tabata un wega canta di antemano. 
Kico ta e caso? 

Den su conseho na gobierno na 2016 pa loke 
tabata e presupuesto 2017, Raad van Advies a 
calcula cu si e riesgonan grandi di e rehabili- 
tacion di e refmeria bira realidad, gobierno lo 
por a termina aña 2017 cu un deficit di alred- 
edor di Afl. 130 miyon... ‘On the money’ nos 
lo por bisa den e caso aki: fmalmente e daño 
tabata 5 miyon mas. Awor, kico nos kier bisa cu 
esaki? Told you so’ por parce na su lugar, pero 
kico nos ta gana cu esey, e mal maneho aki ta 
un problema pa nos tur. Nos tur a sinti e golpi 
caba di e medidanan tuma pa purba pone e trein 
fmanciero ariba rails atrobe. 

No ta parce nos necesario pa glorifica nos ra- 
son expresa e tempo aya caba contra e plan- 
nan fmanciero basa riba nada mas cu scuma... 
y falta di realismo. Cu un poco analisis di e 
situacion cerca nos bisiñanan di sur, proclama 
como e bandidonan mas grandi di e continente 
aki, pero pa nos mandatarionan di e tempo ey 
hende decente cu lo a percura pa e milagro 
economico cu nos tabata mester. No, e ta mas 
bien pa mustra riba e practica dañino di hala tur 
conseho un banda cu gobierno no gusta. Esey 
a sucede den e caso aki, unda cu un actitud di 
‘boso no ta comprende toch’ a buta Raad van 
Advies un banda, un CAft mita na soño a laga 
sa cu si e plannan logra, anto e ora si tur cos 
lo tabata bon. Aparentemente nan tabata analisa 
situacion di Aruba riba su mes, sin puntra nan 
mes pakico gobierno di e tempo ey tabata busca 
refugio cerca e escoria mas grandi di e conti- 
nente aki. 

En todo caso, ata nos aki como dos aña despues, 
cu un situacion fmanciero hopi mas grave, par- 
cialmente producto di e aña 2017 fatal ey. Natu- 
ralmente, nos por purba di ta firme y bisa ‘no 
use crying over spilt milk’ y sigui cu nos bida. 
Esey nos por purba, pero e problema aki no ta 


bay disparce di su mes. Un di e problemanan 
cu nos ta keda señala ta cu nos no tin garantia 
cu di e banda aki cos ta bay mehora. Y nos tin 
motibo pa ta preocupa? Sigur, pasobra nos ta 
haya e impresion cu no a cambia mucho, den e 
sentido di ta dispuesto di scucha e organonan di 
conseho, cu sin duda algun tin e experticio pa 
analisa y valora e situacion fmanciero y e plan- 
nan manera presenta. Nos tin miedo cu atrobe 
nos ta haya, ora nos como prensa presenta 
opinion di e organonan aki na e mandatarionan, 
e comentario di’ay, eseynan, ta ken ta worry cu 
nan’... Of, manera semper tin un wise guy pa 
bisa:”Een advies is maar een advies” y ta reco- 
menda di mand’e na unda segun e cinico ey tur 
conseho mester bay, esta den bari di sushi. 

Si nos mira na e momento aki e lucha casi si- 
lencioso cu ta tumando lugar cu CAft pa yega 
na un reduccion razonable di e gastonan di per- 
sonal, esaki no ta predeci ningun bon noticia. 
Atrobe, manera den e decadanan nos tras, go- 
bierno ta bin cu e mesun ‘medidanan’ cu tan- 
to biaha na fmal di dia no a resulta den nada. 
Manera nos a yega di bisa mas biaha, y ta keda 
aplicable aki tambe, £ keda haci mesun cos y sin 
embargo spera un resultado diferente...’ no ta 
yuda pa cambia cos. Atrobe ta bay propaganda 
eliminacion di e 'overtolligheidspoel’ y pakico? 
Pasobra e ta un bon instrumento di mercadeo, 
cu ta garantisa cu por lo menos un parti di e 
poblacion ta apoya esaki y pakico? Pasobra ta 
facil pa pinta nan como e ‘oportunista y pro- 
bechadornan’ cu no kier traha pero fm di luna 
si kier cobra. “Anos si ta tuma medida” ta parce 
di e ta e consigna. Nos ta di acuerdo cu mes- 
ter tuma medida y di acuerdo tambe pa yama e 
cos ey na su nomber, pero tuma medida cu ta 
haci un diferencia di berdad. Bo por pusha tur 
hende for di e overtolligheidspoel, cierto di nan 
por opta pa bay traha y e otronan ta haya retiro, 
y kico bo a gana? 

Tur hende cu un tiki conocemento di e aparato 
gubernamental sa cu e ineficiencia y desper- 
dicio enorme cu tin den e aparato no ta causa 
pa esnan den e poel ey. Pakico atrobe ta kita e 
atencion di e tarea grandi cu gobierno tin pa di 
berdad cuminsa tuma e pasonan pa baha gasto 
di personal drasticamente, pa crea espacio fi- 
nanciero pa logra un cantidad di cos cu mester 
haci? Haci mesun cos y spera otro resultado... 

Argentina: Festival Internacional di Cine na Mar del Plata a inaugura su edicion 33 


(EFE) - E ciudad 
Argentino Mar del Plata a 
inaugura diasabra pasa su 
di 33 edicion di e Festival 
Internacional di Cine, 
esun mas importante di e 
pais, cu lo celebra te dia 17 
di november, cu Francia 
como pais “Invitado di 
honor” y pa prome biaha 
tin un muhe como director 
artistico. 

E proyeccion cu a habri 
e programa ta Sueño Argentino Ana Katz del parque”), cu Mercedes 
Florianopolis , di e director (conoci como “Mi amiga Moran y Gustavo Garzon 



como protagonista. 

Cecilia Barrionuevo lo bay 
ta na encargo di e direccion 
artistico di e festival Mar del 
Plata, ciudad di costa cerca di 
Buenos Aires. 

Como representacion di e 
pais Europeo lo bay asisti e 
actornan Jean-Pierre Leaud , 
Pierre Richard y Leos Carax, 
kennan lo bay presenta 
titulonan iconico di nan 
filmnan. 

E festival aki ta e unico na 


America Latino cu ta conta 
cu un clase A, na e mesun 
nivel cu Cannes of San 
Sebastian, y ta reuni un 
publico di 130.000 persona 
cada aña, bao e organisacion 
di Instituto Nacional di Cine 
y Arte Audio Visual (Incaa) 
Argentino. 

Lo proyecta cerca di 300 
pelicula durante e siman 
cultural aki y lo ta dividi entre 
varios competencia oficial. 


Paraguay: Construccion di mas prizon no ta solucion pa exceso di preso 


(EFE/nanduti.com) - E 
construccion di cuatro 
prizon nobo na Paraguay, 
manera gobierno a 
presenta, no ta e solucion 
pa e acumulacion di 
preso cu ta biba den e 
prizonnan di e pais, asina 
e Mecanismo Nacional 
di Prevencion di Tortura 
(MNP) a adverti y ta bisa 
cu e exceso di prizon 
preventivo ta e problema. 
“Loke nos kier propone ta 
di no construi prizon pa 
construi. E emergencia di e 
situacion penitenciario no 



mester implica e construccion 
di prizon. Cu construi cuatro 
prizon e unico cos cu lo bay 


logra ta cu aki cuatro aña lo 
bay tin e mesun problema cu 
tin cu e actual prizonnan,” e 


comisionado di MNP, a bisa 
den un entrevista. 

E problema ta cu e abuso di 
prizon preventivo ta provoca 
cu siete di cada dies homber 
y seis di cada dies muhe priva 
di libertad, ta den proceso y te 
ainda nan no ta conta cu un 
condena, aunke nan ta den 
prizon.Ademas, e structura 
di prizon no ta cumpli cu 
e standard internacional di 
Derechonan Humano, segun 
MNP a sostene, y ta p’esey 
ta existi un desorden di cifra 
entre e datonan di Ministerio 
di Husticia y MNP 


E cupo (actual di prizon) ta 
di 4.310, compara cu e 9.000 
cu Ministerio Publico ta 
bisa. P’esey nos a bisa cu awe 
falta 11.000 cupo, no 6.000 
manera Ministerio a bisa, y 
mucho menos nos kier cu 
lo bay usa e estudio aki pa 
hustifica e construccion di 
prizon,” segun MNR 
E calculo di MNP, ta basa 
riba recomendacionnan 
internacional, y ta mantene 
e posicion cu un persona 
mester un espacio di siete 
metro cuadra y na e prizon no 
mester tin mas di 500 preso. 


Peru: 6 mucha di un ekipo di futbol a muri den accidente di bus 



(Infobae/AP) - E caida 
di un bus na un abismo 
na selva di Peru a causa 
morto di siete miembro di 


un ekipo hubenil di futbol 
y a laga diesun persona 
herida, dies di nan tambe 
ta integrante di e ekipo, 


segun fuentenan oficial a 
bisa. 

E accidente a sucede riba un 
caminda rural di e region 
di Amazonas, ora e bus a 
accidenta cu tabata traslada 
e hungadonan di e categoria 
Sub 14 ‘Toribio Rodriguez 
Mendoza’, nan tabata bay 
pa hunga e wega fmal di e 
“Copa Federativo” na ciudad 
di Chachapoyas. 

Minister di salud, Silvia 
Pessah, a confirma morto 
di e siete adolescentenan y a 
bisa cu diesun persona herida 


a ser traslada pa hospital di 
Amazonas. 

E1 a agrega cu entre e 
personanan herida tin un 
muhe mayor di edad “y dies 
hoben entre 13 y 14 aña”, 
dos di nan a sali di hospital, 
mientras cu otro dos tin 
lesion severo, un di nan a ser 
opera. 

Pessah a anuncia cu 
Ministerio di Defensa lo bay 
manda un avion pa transporta 
e personanan herida pa Lima, 
pero e accion aki tabata 
retrasa pa motibo di mal 


condicion di clima den e 
zona di Amazonia, unda awa 
ta cay basta fuerte. 

Federacion Peruano di 
Futbol a agrega cu lo bay 
apoya e organisadonan di e 
torneo cu tur loke ta na su 
alcance “pa nan por brinda un 
apoyo na e famianan afecta” 
y tambe “ta spera un pronto 
recuperacion di e personanan 
herida y ta mustra solidario 
publicamente cu tur persona 
den e accidente teribel cu ta 
yena futbol nacional Peruano 
cu tristesa. 


Venezuela: 40% di docente y 60% di medico a huy pa exterior caba 


(NTN24) - E diputado 
di Asamblea Nacional, 
Carlos Valero, a bisa 
cu e emigracion masal 
di Venezolano tin 
consecuencia “terible” pa 
economia y e desaroyo 
di e pais, mientras e ta 
lamenta cu gobierno di 


Nicolas Maduro ta nenga 
e crisis aki. 

“E consecuencianan (di e 
emigracion) ta terible, nos 
ta dilanti di un perdida 
desastroso di capital humano 
cu nos por considera entre 
40 y 50 %, sin conta cu nos 
a perde e bono demografico,” 


Valero a bisa den un entrevista 
telefonico cu agencia 
noticiero EFE. 

E legislador a splica cu 
den e ultimo lustro e pais 
a perde 150.000 educador, 
principalmente di materia 
manera fisica, kimico 
y matematico, loke e ta 


considera cu lo influencia 
di forma notabel e proximo 
generacion di profesional di 
educacion. 

“Anto ta kico nos ta 
formando? Pasobra un pais 
mester innovacion, mester 
tecnico, ingeniero, medico, 
esey ta hopi grave,” el a añadi. 


Valero a bisa tambe cu 40 % 
di e educadornan y 60 % di 
e mediconan di Venezuela 
a emigra huyendo di e crisis 
severo cu pais ta sufriendo, y 
cu ta expresa den e escasez y 
hiperinflacion, cu segun IMF 
lo cera 2019 na 10 miyon 
porciento. 

Caribe: Contribucion record di turismo crucero pa e region 



(CaribbeanNewsNow) 
Florida-Caribbean Cruise 
Association (FCCA), e 
asociacion comercial 
representando interesnan 
di e industria crucero y 
di e destinacionnan cu ta 


stakeholder den Caribe 
y America Latino, a 
anuncia cu e temporada 
2017 - 2018 tabata uno di 
contribucion economico 
record pa e region, a pesar 
di e temporada di horcan 


historico. 

Di acuerdo cu e estudio 
publicasimanpasapaBusiness 
Research & Economic 
Advisors (BREA), yama 
“Economic Contribution 
of Cruise Tourism to the 
Destination Economies”, 
turismo crucero a genera 
direc tamente U S $3,3 6 

biyon na benta di turismo, 
mas di seis porciento mas 
halto cu e record estableci 
na 2015, hunto cu como 
79.000 empleo pagando mas 
di US$900 miyon na salario 
den e 36 destinacionnan 
participante. 

“Nos no por ta mas orguyoso 
cu e resultadonan aki y 


loke nan ta significa pa nos 
partnernan den henter Caribe 
y America Latino,” Michele 
Paige, presidente di FCCA, 
a bisa. “Banda di mustra loke 
turismo crucero por trece pa 
economia di e destinacionnan 
aki, loke tabata crucial den 
restaura bida y comunidad 
despues di e temporada di 
horcan historico di aña pasa, 
hopi di e conclusionnan lo 
sirbi tambe pa construi mas 
exito mutuo entre lineanan 
crucero y e stakeholdernan 
na e destinacionnan.” 

E cifranan mas importante, 
aparte di loke a menciona caba, 
ta bisa cu na e destinacionnan 
a yega 25,2 miyon pasahero, 


cu un averahe di US$ 101,52 
di placa gasta pa pasahero, 
sumando un total di US$ 2,56 
biyon. Tambe a haya bishita 
di 4,4 miyon miembro di 
tripulacion, cu un averahe di 
US$ 60,44 pa persona, pa un 
total di US$ 265,7 miyon. E 
lineanan crucero mes a gasta 
US$534 miyon, un averahe 
di US$14,8 miyon pa cada 
destinacion. E 29,6 miyon 
bishitante, entre pasahero y 
tripulacion, ta un aumento 
di 5,2% compara cu e analisis 
anterior, y e 32 destinacion 
comun den e estudionan di 
2015 y 2018 a experimenta un 
aumento di 6,5% den bishita 
di pasahero. 


Peru: Mario Vargas Llosa ta regala 2.500 buki 


(100%N oticias/) - E 
ganador di Premio 
Nobel di Literatura 
2010, e Peruano Mario 
Vargas Llosa, despues di 
Gabriel Garcia Marquez 
indudablemente e autor 
mas conoci di America 
Latino, a haci un donacion 
diadomingo di 2.500 
buki di su coleccion na 
un biblioteca cu ta hiba 
su nomber na ciudad di 
Arequipa, na sur di Peru. 
“Aunke ta tristo pa laga e 



bukinan aki bay, ta hopi grato pa sa cu nan lo ta den bon 


man, manera di e director di 
e biblioteca aki,” Vargas Llosa 
a conta prensa. 

“Mi a sigui cumpra buki, 
pasobra cumpra buki ta parti 
esencial di e placer di lesa 
nan,” e novelista famoso a 
comenta, ken ta haciendo 
entrega di varios lote di buki 
desde 2014, sumando te na e 
momento aki mas di 28.000 
buki. 

Na 2017 Vargas Llosa a 
inaugura e biblioteca cu ta 
carga su nomber, den un 


cas antiguo di siglo XVIII na 
Arequipa. 

E biblioteca lo ta e cas pa e 
30.000 bukinan cu Vargas 
Llosa a dicidi di duna na 2012, 
na e ciudad unda el a nace dia 
28 di maart 1936. 

E autor di entre otro “La 
ciudad y los perros”, a yega 
siman pasa na Peru cu su 
esposa Isabel Preysler, pa 
participa den un evento 
literario na Arequipa, su 
ciudad natal, hunto cu 130 
otro escritor. 


Cuba: Mas di 10 mil vivienda sin reconstrui desde 2002 



(CiberCuba) - Como 
10.800 vivienda na 

provincia Pinar del 
Rio afecta o destrui pa 
horcan Isidore y Lili na 
2002, o pa Gustav y Ike na 
2008, ainda ta pendiente 
di un solucion, segun 
informacion di e medio 
oficial Juventud Rebelde. 

Segun Mariano Cruz 
Ledesma, vice-presidente di 
e Conseho di Administracion 
Provincial (CAP), durante 
e añanan ey a aproba e 
construccion di 450 cas pa 
damnificado, di acuerdo cu 
e plan estatal, sin conta e 
subsidionan cu a otorga. 

E aña aki mester caba cu entre 
1.200 y 1.300 inmueble pa 
persona afecta pa fenomeno 
natural. 

“Asina nos lo tarda como 
nuebe aña pa duna solucion 
na tur,” Cruz a agrega. 

Den un reciente bishita na e 


teritorio di presidente Miguel 
Diaz-Canel, el a manda 
diseña un programa pa duna 
respuesta na tur caso den no 
mas di cuatro aña. 

E problema, segun opinion 
di e funcionario local, ta cu 
aunke ta conta cu capacidad 


pa fabrica e materialnan di 
construccion necesario, e 
produccion ta limita den 
e plan gubernamental di 
economia. 

“Nos tin un capacidad di 
nuebe miyon bloki, pero si 
bo no tin santo, bo no por 


hacie. Igual e caso di cement. 
“Si mi mester 20.000 metro 
cubico di santo, e industria 
lo mester duna mi esey, pero 
nan tin un limite segun e 
plan. Mi por tin capacidad 
pa traha dies vivienda pa dia, 
pero segun e plan ta cinco so 


mi por haci,” Cruz ta splica. 
“Esaki ta loke ta pasando na 
Pinar del Rio. Esey ta conta 
pa tur e diferente materialnan 
cu nos mester.” 

Yumar Alfonso, director di 
Vivienda den e teritorio, a 
agrega cu e plan ta conforme 
un limite, loke a permiti traha 
alrededor di 500 cas pa aña. E 
aña aki ta 471 segun e plan 
estatal, mas esunnan subsidia, 
cu ta depende di e produccion 
local. Den e ultimo añanan a 
traha mas cas cu subsidio cu 
segun e plan estatal. 

Cu tremendo deficit aki, 
e solucion cu gobierno ta 
mira ta pa laga “tur hende” 
construi. Pero esaki ta exigi 
un aumento grandi den 
produccion di material di 
construccion, cu no ta exisiti. 
Pa logra e propuesta di 
gobierno, lo mester construi 
den e proximo añanan entre 
2.700 y 3.000 vivienda, algo 
dificil di realisa. 

Ennia y CBCS trahando duro pa trece trankilidad 



PUNDA — Maneho 
di Banco Central, Jose 
Jardim hunto cu ENNLA, 
Leslie Ann Brodie y Re- 
inald Curiel ta trahando 
duro pa trece trankilidad 
rond di e compania. 

Manera ta conoci for di juli e 
aña aki, Corte Civil a dicta pa 
autorisa un medida di emer- 
gencia na Ennia, segun un 
relato di Vigilante Korsou. 
E medida a wordo anuncia 
oficialmente pa CBCS den 
medionan di comunicacion. 
Ademas CBCS a pone dos 
rueda di prensa pa anuncia e 
situacion. Siman pasa Corte 
di Districto na New York a 
trata un peticion di CBCS 
pa reconoce e medida di 
emergencia riba teritorio Es- 
tadounidense. 

Entretanto Ennia ta den bon 
man y maneha pa un geren- 


cia confiabel, segun Vigilante 
Korsou. E confiabilidad den 
e compania ta biniendo bek 
mientras ta tumando tur e 
pasonan necesario, tanto hu- 


ridico como fmanciero pa 
trece confiansa interno y ex- 
terno na Ennia. E persuasion 
mas serio ta concentra rond 
di Ennia Leven. Eynan, ex 


miembronan di gerencia y 
di Hunta di Comisario con- 
scientemente a plunder ac- 
tivonan for di e balans di En- 
nia Leven. 


E accionnan a tuma luga 
principalmente na fmal di 
2017 durante e periodo den 
cambio di maneho na Ban- 
co Central, CBCS. CBCS 
a logra scapa na tempo un 
huida di 180 miyon florin. 
Pero un suma mas grandi 
di 500 miyon florin a logra 
sali. Ex directornan a uza un 
structura interno pa pasa e 
activonan di ‘compania pa 
compania’ pa saca placa sin 
autorisacion di Banco Cen- 
tral. Segun Vigilante Kor- 
sou, via di EC Investments, 
activonan a sali yega na ban- 
conan Estadounidens,e unda 
Hushang Ansary, doño di En- 
nia Caribe Holding, a inverti 
y cumpra companianan riba 
bolsa di balor. Entretanto, e 
gerencia di Ennia bou di Les- 
lie Ann Brodie y Reinard Cu- 
riel ta haciendo nan maximo 
hunto cu Jardim di CBCS pa 
tene Ennia su reputacion. 


Funcionario di Arubahuis e reuni cu ATIA y Arina 



DEN HAAG\ORANJESTAD - Recientemente tabata tin un encuen- 
tro entre director di ATIA Michelle de Groot, director di Arina Sha- 
ron Erasmus y representante di Arubahuis Roy Hart. 

Durante e encuentro aki Michelle de Groot a duna un splicacion tocante e 
trabaonan cu ta tumando luga na bienestar di tur miembronan di ATIA. 
Despues Roy Hart a duna un mensahe di Minister Plenipotenciario Guillfred 
Besaril caminda Cas di Aruba na Hulanda t’ey pa duna sosten na ATIA. Dia di 
15 november proximo, Caribbean Business Hub ta organisa hunto cu Aruba- 
huis, un Business Event caminda a invita 50 compania pa bin hunto pa tende 
e vision economico di Aruba. Despues tin e oportunidad pa netwerk cu otro. 
Tambe Roy Hart a ofrece pa parti foyeto di ATIA durante e Business Event 
aki. 

Sharon Erasmus ta mira e rol di ATIA importante pa yuda atrae un compania 
pa bin inverti na Aruba. Un compania mester por sinti e confiansa cu na Aruba 
tin un organisacion cu ta para pa nan interes. 

Por bisa cu e encuentro a bay den un forma hopi positivo y a haci palabra- 
cionnan pa continua cu encuentro nan asina den futuro na beneficio di e meta 
pa yuda atrae mas compania pa Aruba. 

E potret ta cortesia di Cas di Aruba 


Minister Besaril cu 
hopi aprecio pa John 
Merryweather 

DEN HAAG - Minister Plenipotenciaro, Guillfred Be- 
saril, a mustra hopi aprecio y cariño pa John Merry- 
weather, cu tabata e prome Minister Plenipotenciario 
di Aruba na Hulanda, despues cu Aruba a haya su Sta- 
tus Aparte riba 1 di januari 1986. 

Sr. Besaril tabata tin hopi gratitud pa e trabou pionero cu sr. 
Merryweather y su kerida esposa Stella a haci den e prome 
añanan despues cu Aruba a bira un pais autonomo den Re- 
ino y mester a traha duro pa duna conocemento di Aruba na 
Hulanda. 

E potret ta cortesia di Cas di Aruba 

Minister Besaril: 


‘Bon Informacion pa haci un escogencia di 


estudio ta cardinal’ 


DEN HAAG - Minister 
Plenipotenciario, 
Guillfred Besaril, a bishita 
tres scol di educacion 
secundario na Aruba 
pa duna informacion 
na e alumnonan cu ta 
den voorexamen riba 
escogencia di estudio, y 
tambe informacion si nan 
pensa pa scoge pa bay 
Hulanda pa estudio. E 
encuentronan aki a tuma 
luga na Colegio Arubano 
San Nicolas, EPI y Colegio 
Arubano na Playa. 

Na tur tres encuentro sr. 
Besaril a enfatisa e importante 
di ta bon informa pa scoge 
ki estudio bo ta bay sigui 
despues cu bo a caba Colegio 
of EPI. “Como minister 
mi ta convenci cu e hoben 
mester ta bon informa riba 
tur opcion cu tin pa sigui un 
studio avansa. Na momento 
cu bo tuma e decision pa sigui 
un tipo di studio, bo mester 
pensa tambe kico ta mi chens 
pa haya un trabou si mi kier 
bin bek Aruba. Den e grupo 
di studiante cu a bin e aña 
aki un grupo grandi ta sigui 
un studio pa International 
Business. No tin nada malo 
cu e estudio riba su mes, 
pero compronde si cu bo lo 
mester competi cu hopi otro 
cu tambe tin e diploma ey”, 
asina sr. Besaril a bisa. 

Den su discurso e mandatario 
a pone hopi enfasis riba 
sectornan na Aruba cu mester 
di profesionalnan local. Sr. 
Besaril: “Aruba ta ricibi mas 
cu 1 miyon turista stay over. 
Nos tin hotelnan grandi cu 
tur hunto ta produci hopi 
sushi y te ainda nos no tin 
ningun Arubano cu a studia 
of ta interesa pa studia pa 
maneho di desperdicio. Aruba 
ta rondona pa awa y tur loke 
ta wordo consumi mester 
wordo importa. Pero ningun 
di nos hendenan ta studia 
economia logistico. Asina tin 
hopi otro sectornan manera 
salubridad. Den enseñansa di 
un scarsedad na docentenan 
pa wiskunde y Nederlands. 
Gobierno di Aruba kier mira 
e sector primario crece cu 
proyectonan innovativo. Tur 
ta sectornan cu por brinda 
e hobennan oportunidad 
grandi na Aruba.” 

Tambe sr. Besaril a papia riba 
e otro aspecto pakico e ta bin 
ta pone enfasis riba e hecho 
cu mester por informa nos 
hobennan miho. Y esaki ta 
tin di haber cu e escogencia 
pa bay studia na Hulanda. 


E mandatario a bisa cu 
lastimamente, e experencia 
e aña aki tabata ta, cu hopi 
hoben a yega Hulanda y nan 
no tin luga pa keda; nan no 
tin un camber. Esaki ta un 
problema grandi pasobra 
tin un scarsedad enorme 
na camber pa studiante na 
Hulanda. Y e scarsedad aki ta 
haci cu e prijs di huur pa un 
camber, principalmente den 
e ciudadnan grandi manera 
Amsterdam, Rotterdam, 
Den Haag y Utrecht, ta hopi 
halto. E aviso di sr. Besaril ta 
pa e hoben mira si e mesun 
estudio por wordo sigui 
na ciudadnan mas chikito, 
manera Den Bosch, unda 
kisas ta mas facil pa haya un 
camber. “Hulanda ta un pais 
cu un otro cultura, balor y 
pensamento. Hopi hoben 
nunca a bay Hulanda y no 
tin un nocion kico ta spera 
nan. Kico ta nifica pa ta na 
ora, pa core tras di un trein, 
tram of bus. Y cu e Hulandes 
ta hopi asertivo; hopi direct y 
nan ta spera di bo pa bo tuma 
responsabilidad propio pa tur 
cos cu bo ta haci”, segun sr. 
Besaril. 

Despues di e discurso di 
e minister, coordinador di 
enseñansa di Arubahuis, 
James van der Linde, a 
tene un presentacion riba 
‘Studeren in Nederland’. 
Den e presentacion aki James 
a pasa riba tur punto cu e 
hoben lo mester tene cuenta 
cun e na e momento cu e ta 
bay studia na Hulanda; di 
fmanciamento pa estudio 
te cu e weer na Hulanda. 
Un punto importante di 
e informacion aki tabata e 
facilidad cu Hulanda tin pa 
yuda bo haci un escogencia 
di un studio, den e caso aki 
e website Stuiekeuzel23. E 
website aki di e ministerio 
di Enseñansa di Hulanda na 
un manera hopi cla y den 
fasenan cu ta yuda bo haci 
un escogencia: mira ki tipo di 
estudio ta pas cu bo y na unda 
tur na Hulanda bo por sigui e 
estudio aki. 

Na tur tres encuentro 
tabata tin hopi interes di e 
alumnonan y hopi di nan a 
haci uzo di e oportunidad pa 
haci pregunta. Esaki a mustra 
cu e vision di sr. Besaril a 
sirbi su proposito pa informa 
y prepara nos hobennan pa 
un estudio na Hulanda. 

E potretnan ta cortesia di Cas 
di Aruba 

PERSONAL GRATIS MX 20 PALABRA- TA ACEPTA AVISO FOR Dl 9:00 AM -4:00 PM 

PASA LAGA BO AVISO NA OFICINA Dl BON DIA ARUBA WESTSTRAAT #22 


SERVICIO PUBLICO 

PC specialist ta drecha laptop, 
desktop, elimina virus, riba OS 
Linux, y Windows tur version 

Tel. 561 2545/561 1761 


SERVICIO PUBLICO 

Gran Feria di Fruta y Verdura 
na Rococo Plaza diahuebs, 
diabierna y diasabra 3 or te cu 
8 or anochi . Tur siman 


SERVICIO PUBLICO 

ta yuda busca cas 
pa cumpra of huur 

Tel. 563 1449 


TA BUSCA 

Un señora pa limpiesa di cas 
cu propio transporte, uno of 
dos bez pa siman am of pm 
(Paradera) 

Tel. 587 2357 


TABENDE 

un trailer di 30 pia pa 21.500 
(taxatie 33.000) 
un trailer chiquito pa 5.200. 
Tur dos pa 25.500 

Tel. 592 9246 


SERVIO PUBLICO 

Ta ofrece pa verf y chapi cura 
bon prijs. Nos ta hiba e sushi. 
Yama pa mas informacion na 

563 4828/5679610 


TABENDE 

Cuminda Criollo 
calco stoba cu arroz y banana, 
comcomber stoba cu rabo 
Deja Vu Cafe & Lounge 
Cayena Mall Caya G.F. Betico 
Croes 22 
Tel. 561 1089 


SERVICIO 

Unified One Events 
Photos , films, wedding 
Tel. 749 2533 


TA BENDE 

Un cashi comedor 
Awg.450 

Pa mas informacion 
por yama na 

Tel. 563 4687 


TABENDE 

un cas na Rasmijnstraat, San 
Nicolas di 3 camber y 2 baño 
Afls.350.000 yama 
Tel.593 6318 


TABENDE 

Diferentes muebles. 
Por contact 

Tel. 592 9246 


SERVICIO PUBLICO 

Buscando auto pa huur y na bon 
prijs? yama nos 
Tel.593 9953/ 593 8453 


SERVICIO PUBLICO 

Handyman 

pa tur trabou di verfmento, 
plumbing tuberia, chapi, limpieza 
di cura, drecha mata. contact. 
Tel. 568 3728 


TAHUUR 

Siman 47 na Tropicana Resort 
nov. 25 te dec. 2 
$675 

Contact Ruth 

Tel. 568 4241 / 584 8747 


TAHUUR 

Apartament -camber-cushina- 
sala-banjo. Entrada priva, 
Madiki 67 - 750 pa luna+borg 
excl.utilidades 

5832034/5930769/5933514 


SERVICIO PUBLICO 

Master Nails 

Pa e miho servicio y experiencia 
den mantencion y atencion pa 
bo huñanan. Yama pa un cita 

Tel. 744 9214 


SERVICIO PUBLICO 

Figuera Yard Service 
Nos ta chapi, corta y planta 
mata, brinda tur servicio cu bo 
cura mester. Tira sushi afo, tur 
esaki na un super bon prijs 
Tel. 738 1908 


SERVICIO PUBLICO 

Construction 

remodelacion di cas, traha cas, 
apartment, traha y drecha dak, 
electricidad, verf pega mosaico, 
traha cura, plomeria. Bon prijs 

Tel. 593 3141 

TA BUSCA 

Delivery driver that's customer 
friendly needed for a busy com- 
pany. Replyto 

info@groceriestogoaruba.com 

GRATIS 

Nos ta piki tur sorto di auto bieu, 
gratis. Tambe airco, bateria, 
stoof, wasmachin, frigidaire etc 

Tel. 561 4297/561 5179 


SERVICIO PUBLICO 

Mi ta ofrece servicio di 
electricista, electricidad en 
general, problema cu corto 
circuito y mantencion 
Tel. 566 5026 


SERVICIO PUBLICO 

Masaje relajante, sports ma- 
sajes, aroma terapia, piedras 
calientes, reflexologia, faciales 
Sabana Basora # 157 P.Ch. 

Tel. 561 8520 


TAHUUR 

Camber cu tur cos inclui na 
Brikstraat Playa 
Tel: 564 1979 


TABENDE 

1 stoel di zoya di palo Fls.300 
1 stereo set Panasonic Fls.125 

Tel: 560 7081 


TAHUUR 

Bachi pa tur ocasion 
Tel. 749 2533 


TABENDE 

Set di sala cu su mesa central y 
su mesa di skina color beige y 
cueroAwg. 950 
Yama Tel:563 4687 


TABENDE 

un cama kingsize cu 2 mesa di 
anochi y 2 lampi 
yama Tel. 594 2698 


TA BENDE 

Un Terreno propiedad di 
801 m2 na Salinja / Moko pa 
Afl.144.180 
Tel.593 6318 


TABENDE 

Cadilac Escalade preto 
aña 2007 prijs $10,900 

Tel. 739 9191 


SERVICIO PUBLICO 

Ta haci tur trabou di 
construccion y carpinteria y tur 
cos cu ta furamento di stul 

Tel : 746 0518 


TAHUUR 

Apartment den vecindario di 
Pos Chiquito, full muebla 
pa max 2 persona 

Tel.592 6657 


TA HUUR 

un cas na centro di playa, 

3 camber, sala, comedor, 
cushina, un baño y cura grandi 

Tel.594 8842 


SERVICIO PUBLICO 

Se ofrece servicio de reparacion 
e instalación de aires acondicio- 
nados Split e industrial también 
reparamos frigidaire, cuartos 
frios y fabricadores de hielo 
Tel. 600 0750 


TABENDE 

Auto Suzuki SXK 2009 airco, 
alarm. Pw wind. cd player 5 spd 
cu keuring y number paga full 
aña Prijs 6500 

Tel.733 4448 


SERVICIO PUBLICO 

recojemos todo tipo de basura 
(nevera, estufa, etc) 

Tel. 564 1979 


SERVICIO PUBLICO 

Ta haci tur trabou di 
construccion y carpinteria y tur 
cos cu ta furamento di stul 

Tel : 746 0518 


TABENDE 

Nice Hyundai Getz 2007 
Standard (Manual) 

AC - Den bon condishon y bon 
Equipa. Awg 5.600,00 
Cell: 745 0440 


TAHUUR 

1 apartment full muebla camber, 
baño, cushina y sala. Entrada 
priva Fls.850 pa luna, coriente y 
awa apart. Madiki 

Tel : 593 0769 / 583 2034/ 
593 3514 

TABENDE 

Hyundai Sonata 2016 
very low miles Almost New 
Prijs Afl.44.000 ganga 
Prijs negotiable 
(finance posible) 

Tel. 594 4731 


AB0NA PA SOLAMENTE AFL. 38 r PA LUNA Y RICIBITUR DIA B0 CORANTNAN PREFERI 

MAS CERCA Dl RO! 



Yena aki bao e siguiente informacion 


TolQfnn 1=1 ^obranza na Cas. 

J.L.IcJUJJ □ Cobranza na Trabao. 

Nomhpr rnmnlPtO' n Paga via Banco (Standing Order) Aruba Bank no:33266.8 

H . □ PagaArubd BankABO 0NLINE . 

Adres di entrega: . □ Paga cmb online . 

* .■ ^u™,, LJ Personal na oficina di Bon Dia Aruba. 

Adres di cobranza: . □Poneden Box. 

□ Tira den Cura. 

Paqo Adelanta: DaLuna DóLuna Diaña 


Yama na telefon: 582-7800 of manda un entail na accounting@bondia.com 

www.bondia.com 

Ruthy ‘LacLy Ruth’ Vrieswijk-Rergen: 


ORANJESTAD - Nos 
tambe a bay apoy’e. Nos a 
bay cu nos fluit di Scout- 
ing .Y nos a haya un buni- 
ta flor di papel traha como 
su tema di cancion pa nos 
zwaai cun e. Nos a bay y 
a disfruta di su magnifico 
presentacion. 

Ora el a whatssap mi puntra 
mi si mi ta bin apoy’e den 
e Songfestival di Horacio 
Oduber Hospital, mi no a 
pensa dos bes. 

Claro cu mi ta bay apoya mi 
‘best sista friend’ den scout- 
ing pa añanan, cu nos buni- 
ta amistad pa añanan. Mi a 
puntra mi casa si e tambe ta 
bay apoya nos bunita amiga 
Sharlyn, casa di Chief Mikel 
Tromp y e tambe a bisa si 
mesora. Mi a haya tur infor- 
macion di dia ora y luga di e 
festival di canto di HOH, cu 
a wordo super bon organisa 
pa un tremendo comision y e 
Song festival tabatin e.o. Ra- 
chel Kraaijvanger como un 
tremendo maestra di cere- 
monia, hunto cu un cabayero 
cu tambe ta canta hopi bon. 
Mi ta bisa e cos manera e ta, 
aki na Aruba no tin cantante 
manera Rachel Kraaijvanger, 
esta un bos cu e tin! Ki bunita 
e ta canta. Ki bunita el a canta 
den e pauze como strea invi- 
ta, ora e miembronan di hu- 
rado tabata conta e votonan. 
E Song festival di HOH ta- 
bata reparti den categoria A y 
B. Un festival di canto di kita 
sombre! Tur participante a 
duna di nan mes, pero mer- 
ecidamente mi bunita amiga 
Sharlyn Tromp-Farro cu a 
representa e dept. di salubri- 
dad di EPI a gana den su cat- 
egoria B y a gana tambe pa e 
‘Best show’. 

Sharlyn a canta e cantica di 
Selena ‘Como la flor’ y tabata 
bisti den un costume hot pink 
super pero super elegante cu 
a pone luci mas ainda den 
su tremendo actuacion ora 
el a canta, y ora Wicho, un 
cabayero cu a canta algo di E1 
Pintor anto cu Sharlyn tabata 
e modelo cu E1 Pintor tabata 
pinta y canta di dje. 

Un pluimpje grandi diki gor- 
do pa Mama Amy cu a cose 
e bunita costume hot pink 
ey pa su prinses luci asina 
bunita! Un dushi publico cu 
hopi dushi ambiente tambe! 
Ta manera henter e publico 
den e ballroom di Marriott 
tabata canta hunto cu tur e 
cantantenan y apoya nan cu 


Bon Dia Yen Di Alegria! 


hopi alegria! Segun nos a 
comprende, ta e cantantenan 
cu a representa AZV y EPI 
a gana e titulonan maximo. 
Lady Ruth a gosa tambe con 
un di e dokternan femenino 
a canta y e juffrouw Hulan- 
des cu su tremendo bos. Nos 
a gosa tambe di e banda Per- 
fect Sound y a los e pianan 
y e heupnan un crenchi riba 
dansvloer ora e hurado ta- 
bata contando e votonan. E 
vodka cranberry a baha dushi 
y nos tabata sinta den e du- 
shi compania di Mama Amy 
y Chikai, Chief Mikel mes 
cu no por a stop di kita su 
wowonan for di su bunita es- 
posa Sharlyn, sacando bunita 
potret di su esposa, mama di 
su dos yiu homber Sachiel y 
Phelan, kendenan tambe ta- 
bata t’ey presente pa apoya 
nan kerida mama. 

Nos a pasa super dushi e ano- 
chi ey na Marriott, Lady Ruth 
tin basta tempo sin presencia 
un Song Festival dushi asina. 
Nos pabien di curason pa tur 
e ganadonan, pero special- 
mente pa nos bunita amiga 
Sharlyn cu a ‘shine like a 
star’ den e festival di canto di 
HOH. 

Hopi cu a bay e one woman 
show Alegria di Ruthy # 2’ 
a haci conoci cu Akela Shar- 
lyn den e entrevista on stage 
encuanto scouting y e joke di 
pushi na campamento scout. 
Awel si, ta di e dushi hende 
aki nos ta papiando, ta Shar- 
lyn, talentoso tambe den can- 
to y baile. So proud of you 
girl! Pabien un biaha mas , 
you did it! Con e ta, con e ta, 
bon e ta, bon e ta, con e ta, 
con e ta, bon e ta, bon e ta, si 
un cos ta bon, ta bon e ta!Nos 
Queen Sharlyn! Love you! 

Plataforma Hobennan Profesional: 

Informacion tocante ley y uitzendbureau 



ORANJESTAD - Den e 
articulo aki, PHP ta splica 
tocante ‘e relacion com- 
plica entre e trahado, un 
agencia di empleo, y e 
compania cu a contrata 
(inlener)’ 

E nificacion di e terminonan 
Bou di un agencia di empleo, 
tambe conoci como uitzend- 
bureau, nos ta compronde un 
oficina cu ta pone trahadonan 
den e disposicion di un otro, 
esta e inlener. E inlener ta e 
compania of persona cu ta 
dirigi un empresa unda e tra- 
hado pa medio di e agencia 
di empleo ta wordo manda 
pa haci su trabou, ehempel 
ta trabou di limpieza, waiter 
(art. 1 Landsverordening ter- 
beschikkingstelling arbeidsk- 
rachten). Ta importante pa 
remarca cu e hefe di e trahado 
ta e agencia di empleo, y no 
e compania unda e trahado 
ta laborando. Enfasis mester 
wordo poni riba e hecho cu 
e relacion hefe y trahado ta 
esencial ora di determina ki 
derechonan y obligacion ta 
cay riba e hefe den respecto 
su trahado y vice versa. E rel- 
acion entre agencia di empleo 
y trahado ta codifica den sec- 
cion 11, titulo 10 di buki 7 di 
nos Codigo Civil. 

E contract 

E agencia di empleo tin un 
contract cu e trahado. E 
agencia di empleo tin tambe 
un otro contract cu e inlener. 
Cu otro palabra e trahado no 
tin un contract direct cu e 
inlener, solamente cu e agen- 
cia di empleo. Esaki ta crea 
un situacion di un relacion 
c triangular’ entre agencia di 
empleo, e trahado y e inlener. 
A base di e contractonan aki 
e agencia di empleo ta pone 
trahadonan den disposicion 
di e inlener pa asina e trahado 
haci un trabou bou e super- 
vision y instruccion di e inle- 
ner. 

E situacion actual na Aru- 
ba 

E balor agrega di e articulo 
ki ta basa den e hecho cu tin 
hopi hende na Aruba trahan- 
do via un agencia di empleo 
y nan no sa nan derechonan. 
Esaki tin como consecuencia 
cu hopi di nan, kisas mayo- 
ria, ta wordo abusa door di e 
agencia di empleo. Tin biaha 
e agencia di empleo mes no 
sa cu e ta abusando di e tra- 
hadonan, ya cu nan mes tam- 
poco ta haci un esfuerso pa sa 
cua ta e leynan cu nan mester 
tene cuenta cun e. Tin hopi 
persona tin añanan largo tra- 


hando, via agencia di empleo, 
pa e mesun inlener (compan- 
ia) haciendo e mesun trabou. 
Esaki ta abuso di e trahado y 
contra nos leynan. No tin un 
motibo di peso pa haci esaki, 
pasobra e ta para den ley cu 
maximo cu un uitzendbureau 
ta permiti pa pone un trahado 
traha pa un inlener haciendo 
e mesun trabou ta 12 luna. 
(Artikel 5 Landsverordening 


terbeschikkingstelling ar- 
beidskrachten). Riba su mes 
esaki ta hopi na desbentaha 
di e trahado, door cu e tipo di 
trahado aki dificilmente por 
bini na remarca pa por ehem- 
pel un prestamo na banco pa 
un auto of cas, ya cu e no tin 
trabou permanente. 

Relevante ta e hecho cu e 
trahado mester wordo tuma 


directamente den servicio 
door di e inlener despues di 
12 luna, si e inlener kier pa 
e trahado specifico ey conti- 
nua haci e mesun trabou pe. 
Incumplimiento di e leynan 
door di e agencia di empleo 
por tin consecuencianan 
severo pa e oficina, entre otro 
perdida di nan permiso pa ta 
un agencia di empleo. Otro 
punto unda e trahadonan ta 
confronta hopi abuso ta rela- 
ciona cu nan salario. 

Un trahado tin den principio 
derecho riba un salario lo 
mas cerca posibel na e sala- 
rio di un trahado cu si ta den 
servicio directo di e compa- 
nia (inlener) y bou mesun 
circunstancianan (artikel 8 
lid 1 Landsverordening ter- 
beschikkingstelling arbeidsk- 
rachten). Actualmente hopi 
trahado tin un salario hopi 
mas abou en comparacion 
cu su coleganan den mesun 
puesto di trabou. 

Kico pueblo di Aruba por 
haci pa mehora e situa- 
cion actual? 

E responsabilidad pa un pais 
cu ta respeta su leynan lab- 
oral no ta cay riba gobierno 
so. E tipo di abuso laboral ki 
mester wordo denuncia na 
departamento di labor. Ta ob- 
ligacion moral di e trahado y 
pueblo Arubano pa denuncia 


e tipo di abuso laboral. 

E trahado mester para pa su 
derechonan. Asina no sola- 
mente e ta yuda su mes, e ta 
yuda cu otro hendenan rond 
di dje y pa preveni cu esaki 
sosode den futuro. Un pais 
no ta bay abou door di hen- 
denan cu ta kibra ley, pero 
door di hendenan cu ta wak 
otro kibra ley y no ta haci 
nada. No bira complice di un 
Aruba cu no ta respeta su ley- 
nan laboral. 

Plataforma pa Hobennan 
Profesional (PHP) ta spera 
di por a informa e ciudadano 
nan un tiki mas riba e relacion 
entre un agencia di empleo, 
trahado y e inlener. PHP t’ey 
tur diasabra na Cas di Partido 
AVP pa informa pueblo to- 
cante tema nan manera esaki 
y hopi mas. Si bo persona ta 
desea di tin mas informacion 
tocante e tema di schorsing, 
por pasa libremente tur diasa- 
bra na Cas di Partido di 2PM 
- 4PM unda e miembronan 
di PHP lo ta cla pa duna asis- 
tencia. 

Scirbi door di Michael Oduber 
& Rene Cera 

Studiantenan di Ley na Univer- 
sidad di Aruba 

Chauffeur burachi a dal den otro na Palm Beach 


PALM BEACH - Weekend 
ultimo, riba caminda di 
Palm Beach net na altura 
di e pompstation, a sosode 
un accidente unda un 
Nissan Cube a bay den 
contrario, dal basta duro 
den un Toyota Venza taxi. 

Patruyanan ta presenta di 
biaha na e sitio y a constata 
cu e chauffeur di e Nissan 
Cube ta bou influencia di 
alcohol y ta turista. E auto cu 
e tabata core no tin seguro, ni 
e plachi number no ta cuadra 
cu e vehiculo. A tuma esaki 
den beslag y sigur ta bay ta un 
gasto grandi pa e chauffeur. 
Transportwagen a presenta 
y bay cu e detenido warda. 
Takelwagen a lanta e autonan 
for di caminda. 



Doño a topa cu su auto na candela na Barcadera 


ORANJESTAD - Ayera den oranan di marduga, 
autoridad ta keda informa cu na Barcadera, riba e 
caminda pa bay waf, lo tin un auto na candela. 

Segun e doño, hendenan desconoci lo a cende su auto 
na candela. Polis a yega di biaha pa tuma dato, y unidad di 
bombero a presenta rato despues pa asina paga e candela. E 
auto a keda completamente destrui. 

Candela na California mas grave pa cambio di clima? 



E candelanan cu 
actualmente ta tormenta 
estado di California no ta 
un fenomeno sorpresivo. 
Tur verano e reservanan 
forestal di e estado 
tabata sufri daño, pero e 
magnitud di e candelanan 
na e momentonan aki 
ta yega na un nivel 
poco biaha observa. E 
candelanan cu a cuminsa 
siman pasa y a devora un 
ciudad , Paradise, casi 
completamente caba, 
causando morto di mas di 
30 persona ainda no a yega 
na un fin, mirando cu ta 
spera mas biento fuerte pa 
e siman aki. 

E asina yama Camp Fire 
den norte di California, cu 
a cuminsa diahuebs pasa, ta 
ser considera e candela mas 
feroz di historia di e estado, 
kimando mas di 113.00 
acre (acre: aprox. 4.000 m2) 
na norte di Sacramento y 
matando te awor 29 hende, 
di acuerdo cu funcionarionan 
di estado ayera. Mas na sur di 
California, funcionarionan ta 
bisa cu e ‘Woolsey Fire’, cu 
tambe a cuminsa diahuebs, a 
mata por lo menos dos hende 
y a kima 91.000 acre. 

Den fm di siman presidente 
Trump a comenta via Twitter 
dos biaha riba e candelanan 
bisando cu esakinan ta 
resultado di mal maneho 
forestal, menasando di kita 
ayudo federal pa e estado, si 
no ta remedia e situacion. 
Gobernador di California 
Jerry Brown, cu a pidi Cas 
Blanco pa un “declaracion 
mayor di desaster” a duna 
un respuesta fuerte na e 
presidente riba diadomingo 
durante un rueda di prensa. 
E1 a bisa cu e maneho forestal 
ta un elemento so pa preveni 
candela forestal. 

“Maneho di tur e areanan 
forestal di tur manera cu nos 
por no ta preveni cambio di 
clima y esnan cu ta nenga esey 
defmitivamente ta contribui 
na e tragedianan cu nos ta 
mira awor y lo keda mira 
tambe,” Brown a comenta, 
refiriendo claramente na e 
opinion di e presidente cu 
ta un ferviente opositor di e 
teoria di cambio di clima. 
Cientificonan cu ta analisa 
candela ta di acuerdo y ta bisa 
cu tanto un clima cambiante, 
como e manera cu ta maneha 
e areanan forestal, a crea un 
ambiente nobo pa candela 
grandi asina prospera. 

E temperatura averahe a 


subi por lo menos 1 grado 
Fahrenheit desde añanan 
70 y den un clima seco y 
mas calor ta significa mas 
secura. Loke ta implica: e aire 
cayente literalmente ta chupa 
e humedad for di suelo y di e 
vegetacion. 

tÉ Y no mester tanto anto,” 
Jennifer Balch, un ecologista 
specialisa den candela di 
University of Colorado, 
ta bisa. “Cu djis un tiki di 
secura mas bo ta haya un 
aumento substancial den e 
kimamento.” 

En realidad e cantidad di 
candela den parti west di 
Merca a aumenta cu un factor 
cinco desde añanan 70, segun 
Balch. 

Cientificonan ta bisa cu e 
clima mas cayente a causa 
caba cu e capa di sneeuw den 
e montañanan di California a 


bira mas chikito, como tambe 
por observa un reduccion di 
e nieblina cu ta drenta for di 
costa Pacifico. Ambos factor 
ta contribui na un clima mas 
seco, Balch ta bisa. 

Descuido humano tambe 
a contribui na un actividad 
aumenta di candela den parti 
west di e pais, segun Balch, 
notando cu 84 porciento di 
e candelanan na Merca den 
e ultimo dos decadanan a ser 
causa pa hende. 

Tambe nan ta expone nan mes 
na riesgo, e ta bisa. “Nos... 
tin mas y mas hende ta muda, 
literalmente construyendo 
cas den e linea di candela,” 
Balch ta splica. “Y awe tin 
como 1,8 miyon vivienda cu 
riesgo grandi di candela den 
parti west di Merca.” 

Banda di candela forestal 
birando mas frecuente, 


California su temporada di 
candela awor ta casi year- 
round, y cientificonan a haya 
sa tambe cu e candelanan ta 
birando mas grandi. 

“E ta incesante caba,” 
Malcolm North, un 
ecologista di U.S. Forest 
Service ta bisa. 

“Den gran parti di California 
nos ta haya un temporada di 
casi year-round di candela 
mientras cu den pasado e 
tabata limita na talvez cinco 
o seis luna pa aña,” North ta 
opina. 

Tempo seco y biento fuerte 
tambe ta haci cu loke 
normalmente por tabata 
candela menor awor ta bira 
candela 'monster’ cu ta daña 
mata y ta subi te na halto 
den e matanan y ta destrui e 
area forestal completamente, 
segun North. Esey ta debi 


parcialmente na e hecho cu 
e manehadornan di e reserva 
forestal a pasa un siglo ta paga 
delaster un candela chikito, y 
e areanan a haya demasiado 
vegetacion cera, cu ta haci nan 
mas vulnerable pa candela. 
Tambe North ta bisa cu e 
obstaculonan natural manera 
lomba di sero steil, proteccion 
pa cierto animal y keho di 
habitante tocante huma tabata 
limita e posibilidadnan pa e 
managernan estatal o federal 
baha e cantidad di vegetacion, 
kimando esaki den partinan 
chikito y controla den e 
areanan. 

“Probablemente 80 pa 90 
porciento di e zonanan 
forestal seco na un elevacion 
mediano ta yen di material 
combustibel cu ta causa e 
candela aki di intensidad 
halto.” 

Peter Davidse a cumpli 30 aña den servicio di gobierno 




ORANJESTAD - Diabierna 
ultimo, bureau di Minister di 
Finansa, Asuntonan Economico 
y Cultura a celebra 30 aña di 
servicio gubernamental di mr. Peter 


Davidse. 

Minister Xiomara Ruiz-Maduro a 
entrega sr. Davidse bunita regalo di 
parti bureau di MinFEC. Sr. Davidse ta 
actual consehero di minister di Finansa, 


Asuntonan Economico y Cultura y 
tambe gobierno di Aruba. Sra. Ruiz- 
Maduro a gradici sr. Davidse pa su 
excelente trabou realisa na beneficio di 
nos comunidad. 


Advertorial 

Aruba Marriott Resort a sorprende nan clientela durante Aruba Island Takeover 


PALM BEACH - Riba 
diabierna, dia 2 di 
november, Aruba Marriott 
Resort & Stellaris Casino a 
inicia Marriott su Global 
Customer Appreciation 
Week (GCAW) por medio 
di extende invitacion na 
su grupo di top clientenan 
pa un experencia VIP 
unico na Aruba Island 
Take Over. 

E anochi a cuminsa cu un 
recepcion di bon bini na 
hotel, unda esunnan cu a 
atende a disfruta di hors 
d’oeuvres y cocktails, y alabes 
a ricibi nan kit di bon bini 
cu nan wristbands y tokens 
pa Aruba Island Take Over. 
E grupo a reuni den lobby 
pa 8or y mey, asina subi e 
transportacion priva cu tambe 
Aruba Marriott a prepara, pa 
asina hiba e clientenan na 
Aruba Harbor Arena, unda 
tabata tin mesanan reserva 
exclusivamente den seccion 
di VIP pa e clientenan 
disfruta di e anochi. 

E celebracion di Global 
Customer Appreciation 
Week ta un iniciativa anual 
di Marriott International, 
celebra tur aña na tur 
propiedadnan di Marriott 
rond di mundo pa asina 
reforsa relacionnan cu 
clientenan existente como 
tambe establece conexionnan 
cu clientenan nobo. E 
celebracion aki ta tambe 
un tremendo oportunidad 
pa realsa e calidad halto di 
servicio brinda na Marriott 
su clientenan por medio 



di Marriott su asociadonan 
briyante. 


Adicionalmente, durante 
siman special aki, e team di 
Sales hunto cu e Executive 
Team di Aruba Marriott 
Resort a haci un bishita 
special na clientenan local y 
tambe a haci yamadanan na 
esunnan den exterior pa asina 
gradici nan pa e apoyo ricibi 
durante e aña y pa corda nan 



con hopi nan ta wordo aprecia 
door di e famia di Marriott. 


Un tiki mas di Aruba Marriott 
Resort & Stellaris Casino: 

Aruba Marriott Resort & 
Stellaris Casino ta situa na 
Palm Beach y ta consisti di 
414 camber cu balcon priva, 
cu bista pa e pool relahante 
y tambe pa e awa nan blauw 
di lama. Huespednan cu ta 



desea exclusividad por has 
reservacion na e Tradewinds 
Club, un boutique hotel 
di Aruba Marriott Resort. 
Ademas e hotel ta ofrece un 
‘adults only’ pool cu ta brinda 
privacidad superior y tambe 
un variedad di restaurantnan 
cu ta garantisa un experencia 
unico. Pa esunnan cu kier 
disfruta y relaha, por haci uzo 
di e casino mas espacioso na 
Aruba y e ‘award-winning’ 



spa. 


Pa mas informacion por tuma 
contacto cu Aruba Marriott 
Resort & Stellaris Casino na 
586-9000 of bishita www. 
arubamarriott.com of www. 
tradewindsclubaruba.com. 
Tambe por bishita Aruba 
Marriott su Facebook y 
Twitter page www.facebook. 
com/ArubaMarriott y @ 
ArubaMarriott. 

ORANJESTAD - Pa 
hopi aña, practicantenan 
di deporte tin un unico 
luga dedica pa esaki. Parke 
Curason na Jaburibari ta un 
parke rondona cu heki, unda 
tin un cancha di basketball 
cubri, un veld di futbol, 
racing track di BMX, veld pa 
skateboard, stacion pa haci 
varios ehercicio, un hardin pa 
mucha, y un caminda asfalta 
di 750 meter. Pero un di e 
miho partinan ta e dedicacion 
di e ‘tata’ di e parke: George 
Forbes. 


‘Tata’ di Parke Curason: George Forbes 



Cara di e Parke 

Tin persona cu ta djis haci 
nan trabou, y tin persona 
cu ta haci un diferencia den 
e forma con nan ta haci na 
trabou. Sr. Forbes ta haci 
un diferencia ora bo bishita 
Parke Curason. E ta saluda 
bishitantenan, cana rond 
pa yuda un mucha drecha 
su bala di futbol, of yuda 
un coredo riba caminda. 
Hasta e ta preocupa su mes 
cu e autonan cu ta drenta, 
y ta dirigi nan na un luga 
di parkeer cercano. Pa hopi 


hende, e ta ‘e cara di e luga’, 
y hopi biaha nos ta lubida 
di gradici hende manera sr. 
Forbes, kende ta resalta di e 
forma aki. 

150 bishitante pa dia 

Finda Reijnders a combersa 
cu sr. Forbes. “Mi ta traha aki 
desde cu mi tabatin 13 aña di 
edad, y mi ta stima tur cos di 
mi trabou. Mi ta supervisor y 
security. Hende ta yega kinan 
tur dia, y e conexion cu mi ta 
forma cu nan ta haci mi feliz.” 
E ta splica cu cada dia, e parke 


ta ricibi como 150 bishitante. 
“Esey ta e averahe, por ta mas 
den weekend.” 

Tur pais y tur edad ta keda 
representa, en berdad, esaki 
ta un parke multicultural y 
multigeneracional. E parke, 
segun sr. Forbes, ta existi pa 
14 aña caba, pues e tabata t’ey 
for di cuminsamento. 

“E parke e tempo ey tabata 
mustra fantastico, tur cos 
tabata nobo y den bon forma. 
Mas y mas hende ta bin 
awendia, hende Arubiano ta 
stima sport mas awo, y esey ta 


bon. Compara cu pasado, awo 
ta miho, p’esey nos mester 
enfoca riba mantenemento di 
e parke”, sr. Forbes ta splica. 
E ta gusta sport su mes, y 
semper e ta cana rond pa 
yuda e hobennan y e grandi 
nan. “Mi no ta un hende 
cu ta sinta den un skina ta 
traha placa. Tin hopi cos cu 
mester tira bista pa preveni 
accidente.” 

Parke Curason ta habri tur 
dia di 5am pa 8.45pm 


Ganadonan di Wiki Loves Monuments 2018 




ORANJESTAD - Stichting 
Monumentenfonds Aruba 
(SMFA) a organisa e aña 
aki e di cuater edicion di 
Wiki Loves Monuments 
Aruba. 

Na total a ricibi 241 potret di 
monumentonan cu a participa 
durante e luna di september 
na Wiki Loves Monuments. 
E aña aki, compara cu añanan 
anterior, a resalta e calidad 
di e potretnan compara cu 
añanan anterior. 

E decision dificil pa scoge 
10 nominado a keda den 
man di Van Gassant: 
fotografo profesional , 
Raul Gei: representante di 
Monumentenbureau, Walter 
Mohamed: fotografo, y 

Anne Witsenburg: Directora 
Stichting Monumentenfonds 
Aruba. 

E dies nominadonan lo sigui 
participa na e competencia 
internacional hunto cu 54 
otro pais. E resultado di esaki 
lo keda conoci na december 
proximo. 

Diahuebs 8 di november 
a anuncia e ganadonan di 
e competencia local y e 
nominadonan. 


Ganadonan categoria 1 : 

Monumentonan proteha 
Prome Luga: Bea Croes a 
gana mil florin. 

Di dos luga : Charles 
Ridderstap a gana weekend 
stay La Cabana Beach Resort 
& Casino 

Di tres luga: Gerald Rasmijn 
a gana 250 florin cash 

Ganador Categoria 2 : 

Monumentonan no proteha: 
Dyanne Lopez Schipper a 


gana 250 florin cash 

E persona cu a load mas 
potret tabata Beverly Akins 
cu setenta potret. 

Tur e ganadonan a ricibi 
tambe nan potret riba canvas 
pa recuerdo. 

Wiki Loves Monuments ta 
un competencia di fotografia 
di monumentonan organisa 
pa wikimedia Nederland. 


E la cuminsa na 2010 na 
Hulanda, na 2011 paisnan di 
Europa a participa, y na 2012 
e la bira un competencia 
mundial caminda a haya e 
record Guiness tambe pa 
concurso di fotografia mas 
grandi di mundo! Na 2013 
Aruba a participa y e aña aki 
a organisa e di cuater edicion. 
Pa otro aña e plan ta pa uni 
hunto cu islanan di Boneiro 
y Corsou pa hunto organisa 


Wiki Loves Monuments 
Dutch Caribbean. 

E meta principal di e 
competencia ta pa genera 
mas informacion tocante 
nos herencia cultural riba 
Wikipedia y comparti nos 
bunita monumentonan cu 
mundo henter. Asina aki 
tambe SMFA ta contribui 
na preserva nos historia pa 
futuro. 

Exitoso Festival 60+ / Nochi di Baliadonan 




ORANJESTAD - Diasabra anochi den un Renaissance Convention Center 
completamente yen Fundacion Movemento ta Bida a tene su festival di cantica 60+ 
hunto cu e Nochi di Baliadonan. 

Tur cantante cu a participa a duna un show perfecto di nan talento acompaña pa Papito y 
su Biba Lekker Band Plus. Henter e festival di cantica tabata bon hinca den otro door di e 
maestro Roy Sneek cu durante 5 luna a prepara tur e cantantenan. 

Un momento sumamente bunita tabata ora cu Roy Sneek na fmal di e festival a canta e cancion 
di Michael Kuiperi, É Ora bo’n tei’. Un composicion di Michael Kuiperi cu debi na su salud no 
por a participa na e festival. Roy a yama Michael bin ariba stage y hunta nan a canta e precioso 
cantica aki. 

Despues di e festival ‘Back On Track’ y BADU a sigui toca y a deleita e publico cu a keda yena 
e pista te fmal di e anochi. 

E resultado ta lo siguiente: 

E cantante mas popular: Emma Croes 
Best show: Ludwina Geerman 
5 Luga: Rita Thomas 
4 Luga: Ludwina Geerman 
3 Luga: Margarita Roza -Christiaans 
2 Luga: Marieta Jansen 
1 Luga: Emma Croes 

Un pabien ta bay pa tur e ganadonan/participantenan y esunnan cu no a haya chens pa participa 
e anochi aki, cuminsa prepara pa otro aña! 

Presidente di Aruba Triathlon a atende Congreso Camtri 


ORANJESTAD - E recien eli- 
gi presidente di Aruba Triath- 
lon Association, Glenda Croes- 
Tromp, ya caba a cuminsa cu 
su prome reto. E dianan 9 pa 11 
di november proximo lo tuma 
luga e CAMTRI Ordinary Con- 
gress Call Panamerican Triath- 
lon Confederation. Esaki ta un 
congreso anual cu tur federacion 
miembro tin cu atende cada aña. 

E asamblea general di e aña aki lo 
tin diferente topico interesante riba 
programa, manera e plan di trabou, 
e desaroyo deportivo continental, fi- 
nansas, reporte Comision Camtri, y 
introducion calendario Camtri 2019. 

Mester bisa cu na congresonan 
manera Camtri, e mayoria di tur 
pais miembro ta participa den forma 
activo na e congreso pa asina hunto 
tuma e decisionnan corecto riba e fu- 
turo di e deporte di triatlon den nos 


continente, segun un comunicado 
di prensa. Sin duda esaki lo yuda 
engrandece e desaroyo di e deporte 
sigur mirando cu e deporte di Triath- 
lon lo ta ariba a programa Olimpico. 

Pa nos atletanan di e region y conti- 
nente aki lo presenta mas oportuni- 
dad pa asina keda na nivel competi- 
tivo cu e resto di mundo. 

Na banda cu tin e Congreso di Cam- 
tri na Republica Dominicana, lo 
tin tambe e ultimo competencia di 
Camtri den e categorianan elite mas- 
culino y femenino, unda nos atleta 
elite Renze Postma lo competi. 

Lotto, e loteria di Aruba pa medio 
di Stichting Sportsubsidie Aruba, a 
yuda subsidia e biahe di e presidente 
di Aruba Triathlon Association pa e 
Congreso anual di Camtri na Repub- 
lica Dominicana. 



San Nicolas Taekwondo Center, 
miho ekipo di Aruba Caribbean 

Classic 



ORANJESTAD - Den e fin siman 
tras di lomba, e scol di Master 
Eric Barry, esta San Nicolas Tae- 
kwondo Center, a bira ganado 
absoluto di e prome edicion di 
e Aruba Caribbean Classic Tae- 
kwondo 2018, organisa pa Brazil 
Taekwondo Stichting di Alberto 



Klaber. 

Segun un comunicado di prensa, Lot- 
to semper a sostene e deporte di com- 
bate, taekwondo, mirando cu den e 
ultimo añanan, e deporte aki ta un di 
esunnan cu mas ta sobresali y mas pre- 
mio ta conkista pa Aruba den exterior. 



Por a mira un gran cantidad di mucha 
den tur edad cu ta practica e deporte 
di taekwondo. E scolnan participante 
San Nicolas Taekwondo Center, 
Impact Taekwondo Stichting, Bra- 
zil Taekwondo Stichting, Stichting 
Tiger Taekwondo Academy, Aru- 
ba Taekwondo Academy, E.T.U Tae- 
kwondo y Noord Taekwondo Cen- 
ter, a conoce un crecemento pa loke 
ta miembronan nobo. No por keda 
sin menciona e asistencia grandi di 
parti di mayornan presente na e tor- 
neo aki. Mayornan sin duda ta esun- 
nan prome yama pa apoya y sostene e 
prestacion di nan yiunan den cualkier 
evento deportivo cu nan participa na 
dje, segun e comunicado. 

Director di Stichting Fundacion 
Lotto pa Deporte, DiStefano Wernet, 
tabata presente e mainta aki y a di- 
rigi su mes na tur esunnan presente, 
elogiando e atletanan y e deporte di 


taekwondo. Na fmal sr. Wernet a haci 
entrega di e premionan na e respec- 
tive ganadonan, esaki den presencia 
di presidente di ARTBO, Guaicapur- 
ro Jimenez. 

Resultado Beach Tennis Panamerican Championship 2018 




ORANJESTAD - E 
weekend tras di lomba, 
Aruba tabata e anfitrion 
pa e Pan American 
Championship di Beach 
Tennis. E Campeonato aki 
a cuminsa diabierna dia 9 
di november y a culmina 
diadomingo, riba un Eagle 
Beach yen yen. 

Segun un comunicado di 
prensa, e fmal den categoria 
femenino a wordo disputa 
entre 2 ekipo di Brazil, cual 
ta Joana Cortez y Rafaella 
Miller contra Lorena Melo y 
Marcela Vita. E duo Cortez 


y Miller ta logra gana y asina 
aki hiba e titulo di campeon 
pa nan pais Brazil. 

Den categoria masculino, e 
ekipo di Venezuela campeon 
di aña pasa, Ramon Guedez 
y Ali Colmenares a disputa 
e fmal contra di e ekipo 
cu a caba di titula nan mes 
campeon mundial na Rusia, 
esta Thales y Marcus. Na 
fmal e ekipo di Brazil a keda 
na prome luga, ganando den 
dos set. 

Pa loke ta e categoria di mix, 
aki tambe por a mira un fmal 
entre Venezuela y Brazil, cual 


na final, e duo, cu ya pa aña nan 
largo ta domina e categoria 
di mix mundialmente, esta 
Vini Font y Joana Cortez, ta 
hiba e titulo pa Brazil. Cu 
esaki e pais di Brazil ta keda 
na prome luga den e Pan 
American Championship 
2018. 

Beach Tennis Aruba kier 
invita Aruba completo pa 
pasa na Eagle Beach entre 
12 y 18 november proximo, 
caminda lo tuma luga e Aruba 
Beach Tennis Open 2018 cu 
un cantidad di mas cu 1500 
participante. 



CORIENTETA 

INDESPENSABEL 

Ultimo dia pa paga recibo di coriente di 
luna di september 2018 ta: 

DIARANSON - 14 november2018 


ñ 


^ HACI BO PAGO ONLINE! 

Mas facil, mas conveniente. 


COHP 



3 MAS 

CONVENIENTE 


© 


i 


ELMAR 


Tene cuenia cu e uttimo dia di paga récibo 
t-j conta pd pago online tambe. 

Pa mas inforcnacion tuma contacto cu 

Customer Service ná S23 7100 CÁ rnáil 
na cusfo merserviceP el m sr,a w 

Guardian Group Off Road Duathlon lo bira e ultimo actividad di aña aki 


ORANJESTAD - Diadomingo dia 25 di no- 
vember proximo, Aruba Triathlon Associa- 
tion lo organisa nan ultimo actividad pa loke 
ta e calendario deportivo di aña 2018. E fed- 
eracion lo organisa un tremendo Off Road 
Duathlon. 

E Off Road Duathlon lo inicia 7or di mainta na 
Arashi y lo por competi den e categorianan di mu- 
cha Junior y adulto, por participa Individual of den 
Team di Relevo. E distancia cu lo wordo recori 
ta como lo siguiente mucha te cu 14 aña lo core 
2.2km - bais 7.2km - core 1.3km, mientras den Ju- 
nior/Adulto esaki lo ta core 4.4km - bais 14.4km 
- core 2.6km. 

Den e temporada 2018, Aruba Triathlon Associa- 
tion tabata un di e federacion mas activo cu un 
calendario hopi ocupa, tanto nacional y interna- 
cional. Na banda di esaki, e deporte a conoce un 
crecemento cual ta un bon señal cu e interes ta bi- 
rando mas grandi. E atletanan infantil y hubenil a 
participa na algun competencia den exterior y cu 
exito. Esaki ta conta tambe pa e atletanan elite cu a 
participa na varios competencia di taya 

Lotto, e loteria di Aruba pa medio di Stichting 
Sportsubsidie Aruba a yuda subsidia e competencia 
di Off Road Triathlon organisa pa Aruba Traithlon 
Association 



La Fama ta logra triunfo riba RCS 


ORANJESTAD - Den 
continuacion di e campe- 
onato di damas di AVB, e 
ekipo di La Fama a hun- 
ga su di cuater partido 
di campeonato y ta logra 
supera RCS cu anotacion 
di 10-0 caminda Yenhifer 
Huntington ta logra un 
hattrick den di dos parti 
di e wega. 

RCS ta un ekipo cu hunga- 
donan hopi hoben kendenan 
ta sigui lucha den tur wega y e 
ekipo di La Fama a subi tere- 
no den prome tempo c’un 
ekipo hopi hoben tambe, 


uzando practicamente mayo- 
ria di hungadonan U-15 den 
e parti aki. 

Den gol a cuminsa Hadas- 
sah Kock, defensa a wordo 
forma pa Asher Kock, Fran- 
cien de Windt, Avril Maldo- 
nado y Jill Bislip, mientras cu 
den medio campo a hunga 
Haile Angela, Edriana Mo- 
lina, Charmaine Boekhoudt 
y Shadira Croes mientras cu 
dilanti a hunga Stacey Lampe 
y Tatiana Dangond. 

La Fama den e prome tempo 
a domina e partido mas tan- 


to y a trata di yega na un gol 
tempran, loke nan a logra ora 
cu Charmain Boekhoudt ta 
keda liber y ta pusha e bala pa 
pone La Fama ariba 1-0. 
Despues di e gol aki RCS a 
trata di haci algo pa yega na e 
gol di e empate pero tabata La 
Fama cu den prome periodo 
aki ta bin logra tres golnan, 
un door di Shadira Croes 
y dos pa medio di Stacey 
Lampe, cu a pone cu prome 
tempo a bay aden cu bentaha 
di 4-0 pa La Fama. 

Den di dos tempo e ekipo di 
Savaneta a haci shete cam- 


ORGAMISADIOM Dl 

u convocacion 

Directiva di OPPA ta invita su miembronan pa un Reunion Genoral di Miembro. 

Fecha: diadomingo, di november 2013 
Orario: 9:00 am -12:00 pm 

Luga: Occasions {Patras di Sub Way dilanti di Flora Market) 

De$pue$ di rcunion, di 12:00 pm - 1:00 pm, lo tin dOS presentaoion: 

12:00 - 12:30 pm: One Touch Response 
12:30-1:00 pm; Mi e- Cuido 

Un invitacion personal hunto cu e agenda y e documento pa e Reunion GeneraI a sali via 
post 26 di november 2013. 

Miembronan cu no a ricibi e convocacion, por busca un copia na oficina d! OPPA, di dialuna 
te diabierna di 9 :QQ - 12:00 or di mainta. 

Hq laga otro conta bo, ni dicidi pa bo, 

Asisti y participa activamente den bo organisacion. 

Directiva ta conta riba bo presencia. 

bio, loke ta permisibel den e 
campeonato di mucha muhe, 
y entre otro a subi tereno 
Aljesha Sweetnam, Roshyna 
, Nicole Garcia, Shaqiera 
Rodrigues, Lilliane Saladin y 
Yenhifer Huntington. 

Den e periodo aki tambe La 
Fama a domina e wega por 
completo y tabata Yenhifer 
Huntington kende ta anota 
na tres ocasion pa un hat- 
trick autentico, mientras cu e 
otro tres golnan a wordo an- 
ota pa Shadira Croes, kende 
a logra su di dos anotacion, 
igualmente Charmain Boek- 
houdt mientras cu e otro gol 
a wordo anota pa Francie de 
Windt. 

E triunfo ta duna La Fama 


un total di 12 punto den cua- 
ter encuentro y ta lider di e 
campeonato, pero c’un wega 
mas hunga cu Britannia cu 
tin 9 punto pero cu dialuna 
lo mira accion contra di Riv- 
erplate. 

E ekipo di RCA ta sigui na 
di tres luga cu 7 punto pero 
tambe tin un wega menos 
hunga cu La Fama, mientras 
cu tanto Riverplate como Da- 
kota tin 5 punto y nan tambe 
tin un wega menos hunga. 

Arsenal ta sigui na di seis 
puesto cu 4 punto, Arsenal di 
Deportivo Nacional ta sigui 
cu 1 punto mientras cu RCS 
ta cera e tabla di posicion cu 
cero punto. 

Lider di fraccionAVP, Marlon Sneek 

Trome minister a lubida di menciona recesion economico como su logro’ 



ORANJESTAD - For di 
prome dia cu gabinete 
Wever-Croes a asumi 
responsabilidad di 

gobernacion, a resalta e 
falta di sinceridad y falta 
di respet pa pueblo di 
Aruba, door di no cumpli 
cu ningun promesa cu 
a ser haci durante di 
campaña electoral. 

Un aña ta pasando y tur 
loke por mira te cu awor, ta 
cu e propio prome minister 
Evelyn Wever-Croes, ta sigui 


insisti di mal informa pueblo, 
segun lider di oposicion pa 
fraccion di AVP, Marlon 
Sneek ta mustra. 

“Ta tristo pa mira con prome 
minister Evelyn Wever- 
Croes, ta duna declaracion na 
prensa riba logronan positivo 
di su gobierno, menciona 17 
punto pero ora cu analisa e 
puntonan aki, practicamente 
casi tur ta proyectonan di 
gobierno di AVP y sin un tiki 
di berguensa propio. 

Pero ta logico ora cu analisa 


e cosnan aki, ya cu nos tin 
un prome minister kende a 
priminti pueblo asina hopi 
cos positivo, pero solamente 
a castiga pueblo cu medida y 
mas medida. 

Ta un hilaridad scucha 
Evelyn papia di camindanan 
cu ta wordo asfalta ya cu 
ta mesun persona aki cu 
den oposicion a grita hunto 
cu otro miembronan di 
su gabinete, cu pueblo no 
por come asfalt of klinkers, 
pero awor ta pronkia cu e 
proyectonan aki cu gobierno 
di AVP tabata haciendo caba 
den varios bario rond Aruba. 
Ta pronkia cu rapport di 
OECD cu a pone cu Aruba lo 
no bay riba lista preto, sin cu 
prome minister tin e curashi 
di menciona e periodo riba 
cual esaki a wordo logra, cu ta 
e periodo cu gobierno AVP a 
percura pa esaki wordo logra. 

E falta di berguensa aki ta 
cuadra cu e mentalidad 
di prome minister, ya cu 
na momento c’un prome 
minister gaña henter un 


pueblo di e forma cu e 
gobierno aki ta haciendo, nan 
ta perde gevoel, nan ta perde 
berguensa di nan mes. 

Na momento un prome 
minister cu a priminti pueblo 
cu e lo atende cu e situacion 
fmanciero sin tuma medida, 
y den su prome luna den 
gobernacion ta traiciona 
pueblo manera cu Evelyn 
Wever-Croes su gobierno a 
haci, ya pueblo por anticipa 
kico lo bay pasa den e lunanan 
dilanti. 

Prijs di gasilon ta subi 
practicamente tur luna, prijs 
di awa y coriente no a wordo 
baha manera priminti y no a 
cumpli cu e pensionadonan, 
kendenan ainda lo bay haya 
un sorpresa grandi den e 
proximo presupuesto di 
2019. 

Nos ta puntra nos mes ta 
con prome minister por 
haya un punto positivo 
cu supuestamente CAFT 
lo ta elogiando e maneho 
fmanciero, mientras cu 
mesun CAFT aki a pidi su 
gobierno reduci gasto di 
personal cu 12 miyon den 


presupuesto 2018, pero pa 
presupuesto 2019 e gasto di 
personal a subi un biaha mas 
c’un 10 miyon adicional. 

Con CAFT por elogia un 
maneho financiero caminda 
presupuesto 2019 ainda no 
a yega parlamento, mientras 
cu ya caba prome minister a 
ordena su marionetanan den 
parlamento cu e presupuesto 
aki mester ta aproba pa dia 15 
di december. 

Lo peor di e mentalidad 
mezquino di prome minister 
Evelyn Wever-Croes, ta e 
hecho cu mientras cu el 
a traha un lista ficticio di 
logronan di su gobierno, 
Banco Central ta emiti un 
rapport mustrando cu Aruba 
a drenta un recesion formal 
y cu pa 2019 esaki lo bira 
ainda mas serio, ya cu na 
e momentonan aki e ta na 
0.5%. 

Con gabinete Wever-Croes 
por tin puntonan positivo 
si pueblo ta sufriendo, 
economia ta cayendo 
manda un bloki di beton y 
persecucion politico ta sigui 
su curso,” sr. Sneek ta mustra. 


Parlamentario Michael Lampe (AVP): 


‘Fraccionnan di gobierno no tin curashi pa atende gobierno riba recesion 

economico’ 



ORANJESTAD - Algun 
siman atras fraccion di 
MEP a haci nan maximo 
esfuerso pa bay demostra 
cu algun ‘grafiek’ cu a 
wordo hinca den otro 
cu cifranan autentico 
di Banco Central, no 
ta procedente di Banco 
Central. 

Ningun esfuerso a wordo 
haci pa atende cu e analisis 
y pronostico negativo y 
sumamente preocupante cu 
Banco Central a divulga riba 
economia di nos pais, loke 
ta mustra e mentalidad di e 


fraccion geel, segun miembro 
di fraccion di AVP, Michael 
Lampe. 

“Fraccion di MEP, 
principalmente dor di lider 
di e fraccion, a practicamente 
haci un investigacion cu hopi 
determinacion pa mustra 
cu e grafieknan no a wordo 
traha pa Banco Central y 
su gobierno hasta e pidi 
Banco Central pa emiti un 
comunicado di prensa pa 
confirma esaki. 

Sinembargo, na realidad 
di e cifranan negativo 
aki, absolutamente nada 
a wordo haci, ningun 
esfuerso a ser haci pa sikiera 
defende interes di pueblo 
como representantenan di 
pueblo y pidi gobierno pa 
bin parlamento pa splica e 
desaroyo negativo aki. 

Siman pasa resultado di e 
mentalidad negativo aki a 
tuma un rumbo mucho mas 
serio, ora cu Banco Central 
a publica otro rapport 


di evaluacion dunando 
indicacion cu un economia 
cu gobierno di AVP a laga na 
2.5%, a sufri un caida formal, 
y nos por a mira con esaki a 
cay te na 0.5%, y caminda e 
institucion bancario hasta 
ta kere cu e lo bira mas pio 
ainda, ora cu e efecto di e 
medida di aumento di BBO, 
wordo sinti den su totalidad. 

Un biaha mas pueblo por 
mira cu e representantenan 
cu nan tin den parlamento pa 
atende cu interes di pueblo 
den e tipo di asuntonan aki, 
ta neglisha por completo e 
desaroyo sumamente serio 
aki, y cu practicamente ta 
mustra cu economia di Aruba 
a drenta un recesion. 

Aki tur hende por ripara cu 
na e momentonan aki, tinl2 
miembro den parlamento 
kendenan na momento di 
huramenta, a sigura cu nan 
lo sirbi interes di pueblo, 
pero pa di dos ocasion sigui, 
interes di pueblo, interes di 
nos pais, no ta na prome luga 


pa e parlamentarionan aki. 

No solamente nunca a 
manda yama gobierno pa 
bin parlamento pa duna 
aclaracion di kico ta pasando 
den e rapport di luna pasa, 
pero awor cu otro advertencia 
a sali for di Banco Central, 
caminda por deduci cu 
Aruba su economia a drenta 
un recesion, tur ta keto sin 
iniciativa y sin curashi pa sali 
bin dilanti y atende cu nan 
gobierno di con un economia 
cu tabata para na 2.5% a cay 
den menos c’un aña di tempo 
pa 0.5%, cu ta algo hopi pero 
hopi serio. 

Fuera di e dos puntonan aki 
presenta pa Banco Central, 
tin otro rapport cu a keda 
publica algun siman atras di 
CBS, cu tambe ta mustra un 
desaroyo negativo, pero aki 
tampoco a actua of a tuma 
un paso pa atende cu nan 
gobierno riba e punto aki. 
Nos por bay ainda mas leu, 
ta mesun fraccion aki cu a 
presenta un mocion den cual 


nan ta exigi di gobierno cu 
pa tal fecha presupuesto di 
pais Aruba pa 2019 mester ta 
na parlamento, pero te dia di 
awe, e presupuesto aki no a 
yega parlamento. 

Loke ta haci e situacion 
ainda mas serio ta e hecho 
cu prome minister, Evelyn 
Wever-Croes, a manda 
recientemente un mensahe 
bon cla pa e tres fraccionnan 
aki cu ta sostene gobierno, 
esta cu pa dia 15 di december 
proximo, presupuesto 2019 
mester ta aproba, loke a 
bolbe mustra cu ta gobierno 
ta dicidi kico e fraccionnan 
aki tin cu haci, na luga cu e 
fraccionnan ta esunnan cu tin 
cu controla gobierno. 

E falta di iniciativa aki, e 
falta di curashi y e falta di 
determinacion pa mustra 
gobierno cu su maneho no ta 
hibando e pais den un rumbo 
di un desaroyo positivo pa 
pueblo, e fraccionnan ta 
sigui guli manda abou loke 
gobierno ta determina,” sr. 
Lampe a declara. 

Marisol Lopez-Tromp (POR): 


B Hl”* 


‘Mester claridad y cambionan den nos ley di admision y estadia pa evita 

abuso’ 



ORANJESTAD - Durante 
encuentro den sala di 
parlamento cu minister 
di Husticia siman pasa, 
Marisol Lopez-Tromp, 
parlamentario di POR, 
a cuestiona cierto 
practicanan cu por facilita 
abuso pa loke ta trata 
permisonan di estadia y 
laboral na nos isla. 

E parlamentario a pidi e 
minister pa duna su opinion 
tocante e asina yama ‘anker 
babies’, unda cu un baby 
ta para garantia pa su 
mayor(nan) cu ta ilegal na 
nos isla pa nan por legalisa 
nan situacion y keda na 
Aruba. E kier sa si esaki en 
berdad ta un practica cu ta 
tuma luga y si ta asina for di 
ki tempo y dicon a bin cun 
e, pasobra supuestamente un 
persona cu ta para garantia 
lo mester por tin suficiente 
medionan fmanciero, ademas 
cu e tipo di practicanan aki lo 
por contribui na un aumento 
di matrimonionan ficticio. 

Intencion no ta pa prohibi 
hende pa casa, pero por 
pone condicionnan manera, 
por ehempel, mustra cu 
nan tin suficiente medionan 


fmanciero pa mantene nan 
mes si kier bin cu un hende 
for di exterior. Cu esaki ta 
garantisa un cierto calidad 
di bida no solamente pa 
nan, pero pa eventualmente 
yiunan den futuro. Si no 
haci esaki, na fmal ta nos 
tur como ciudadanonan lo 
mester bay page, pasobra si 
un persona no por mantene, 
ta comunidad ta mantene. 

Continuando, sra. Lopez- 
Tromp a expresa: “Ta 
menciona den maneho di 
DIMAS cu si bo ta un mayor 
soltero di un yiu di tera, y bo 
no ta biba hunto cu e mucha, 
bo por haya un permiso basta 
cu bo ta paga alimentatie, 
segun e Tamily life principe’. 
Cua ta e Tamily life principe’ 
si bo no ta biba hunto? 
Alimentatie awendia por 
wordo paga via banco, bo no 
tin nodo di ta necesariamente 
na e pais. Si bo no tin e 
relacion mas, bo no ta casa 
mas, bo no tin e amor mas, 
bo no ta biba mas, con mi tin 
cu compronde e maneho aki? 
Segun mi e ta mustra hopi 
atractivo si un hende kier 
abusa di dje”. 

Un punto cu sigur a haya 
hopi atencion ta e parti di 


multa. Sra. Lopez-Tromp 
ta cuestiona e echo cu ora 
un persona wordo haya 
ilegal na un establecimento, 
comunidad tin cu paga e 
gastonan di e persona aki 
for di momento cu e wordo 
deteni te ora cu e bandona 
nos isla. “Mirando cu e 
persona a wordo deteni na 
un establecimento, dicon no 
ta e doño di e establecimento 
aki esun cu ta carga cu e 
gastonan? Si ta un ley mester 
cambia pa esaki sosode, lo ta 
bon pa laga parlamento sa pa 
por cambi’e, pasobra no ta 
husto pa comunidad. Ora e 
compania tin su ganashi e no 
ta parti’e cu pueblo, y dicon 
ta pueblo mester paga pa e 
falta di responsabilidad di e 
compania?” 

Minister a informa cu a instala 
un comision pa combati e 
fenomeno di matrimonionan 
ficticio. “Te cu awor aki, 
mi tin entendi cu ta Censo 
ta haci esaki, y mi a scucha 
directora di Censo hopi cla 
na radio, unda e ta vocifera su 
preocupacion mencionando 
cu mester pone un cierto 
norma di ingreso fmanciero 
pa e hendenan cu ta casa 
caba y kier bin tin biaha 
hasta cu yiunan, y ta dificil 


pa nan akinan, y algun caso 
ta trata di matrimonionan 
ficticio. Mi kier sa cual ta e 
departamentonan cu ta den 
e comision menciona, si ta 
solamente esunnan cu ta cay 
bou husticia of tin otronan 
manera social, salud, labor. 
Tambe cual ta e personanan 
cu ta den dje, pasobra como 
presidente di e comision di 
Asuntonan Social, Salud y 
Famia, mi lo kier invita e 
comision na parlamento pa 
splica con nan ta bay haci nan 
trabou, con nan ta bay anda 
cu e reto aki y eventualmente 
parlamento lo por duna nan 
un man tambe biniendo cu 
cierto adaptacionnan den 
ley”. 

Den datonan di Censo y den 
diferente rapport por wak 
cu hopi di e migrantenan cu 
ta bin biba y traha na Aruba 
ta personanan cu tin un 
promedio di 38 aña, y segun 
e cifranan, 77% di nan ta 
bin cu e intencion di keda 
biba na Aruba, y ta bisa cu 
nan intencion ta pa ‘settle’. 
Solamente 19.4% a indica cu 
nan lo regresa eventualmente 
nan pais y 3.6% kier sigui 
bay over pa Hulanda, Merca 
of Canada, cu e ‘speransa pa 


haya un miho trabou na un 
otro pais’. 

Teniendo na cuenta e 
datonan aki, sra. Lopez- 
Tromp, como ultimo punto 
di su disertacion, a elabora 
riba e estadia di turista. 
“Den e maneho cu tin riba 
e website di DIMAS ta poni 
cu e ambtenaar di migracion 
ta stipula e condicion of 
ta stipula e solvabilidad 
fmanciero. Mi kier sa con 
esaki ta wordo midi, ken ta 
midi e? Pasobra si un persona 
ta bin pa algun luna, mi 
kier sa con den practica, ora 
e persona drenta, ta midi 
e solvabilidad fmanciero 
di dje, pa por evita loke ta 
sosodiendo caba, cu hopi 
hende toch ta dicidi di keda y 
eventualmente bay traha. Mi 
pregunta ta, si e personanan 
aki cu a drenta como turista 
y a bay traha ilegalmente, 
si gobierno sa duna nan 
permiso despues di esaki? 
Cuanto caso tin asina?” 

Sra. Lopez-Tromp ta spera 
cu bin claridad y cambionan 
unda cu ta necesario pa por 
proteha nos comunidad 
di e abuso cu lo por tin di 
nos reglanan di admision y 
estadia. 

Parlamentario Setty Christiaans-Yarzagaray (MEP): 


‘Puntonan discuti durante curso di ‘Masterclass’ lo sirbi como conseho pa 

gobierno’ 



ORANJESTAD - Luna 
pasa, parlamentario 

Setty Christiaans-Yarza- 
garay a participa na 
e curso Masterclass 
‘Belastingstelsel op maat’ 
cu a wordo organisa 
pa Raad van Advies. E 
parlamentario a keda 
hopi satisfecho cu e curso 
aki, pa motibo cu Raad 
van Advies a percura pa 
diferente stakeholder 
tanto di e sector guber- 
namental, NGO’s, como 
e sector priva bin hunto 
pa pensa den ki direccion 
Aruba lo por bay cu 
Reforma Fiscal. 

Sra. Christiaans-Yarzagaray 
a duna un resumen cortico 
di e discusionnan cu a tuma 


luga den e Masterclass, cu no 
necesariamente ta e direccion 
di gobierno. 

Pa añanan caba, diferente 
instancia, incluyendo 

instancia internacional 

manera IMF, a conseha 
gobierno pa bay den 
direccion di belasting mas 
indirecto. E meta di esaki 
ta pa alivia e parti social di 
nos pais na unda cu e lomba 
mas hancho lo mester yuda 
carga pa e lombanan mas 
chikito den nos comunidad, 
cual tambe ta e concepto di 
mayoria pais rond mundo. 
Aruba den e caso aki, a keda 
un poco atras pa introduci 
un sistema di belasting 
indirecto. E diferente 
regimennan di belasting na 


Aruba cu ainda ta directo ta 
entre otro Loonbelasting, 
Inkomstenbelasting, 
Grondbelasting etc. 

Consehonan cu a sali for di 
e Masterclass ta pa purba 
simplifica nos sistemanan 
di belasting y agrega of 
combina e diferente tiponan 
di belastingnan actual. Segun 
sra. Christiaans-Yarzagaray, 
un ehempel ta BBO, cu en 
principio ta un belasting 
indirecto, sinembargo e ta 
trece complicacionnan cu ne 
mirando cu e grondslag di 
BBO, ta e mesun grondslag di 
BAZV y ta mesun grondslag 
cu BAVP Stakeholdernan ta 
urgi Gobierno pa simplifica 
esaki pa e motibo principal 
menciona anteriormente. 


Tambe ta urgi pa trece 
otro formato den e sistema 
di motorrijtuig belasting 
mirando e cantidad di 
number di auto cu no ta ser 
paga actualmente. 

Sra. Christiaans-Yarzagaray 
a indica cu esunnan cu a 
participa den e Masterclass 
ta di opinion tambe cu 
januari 2019 ta demasiado 
corto tempo pa introduci un 
Reforma Fiscal totalmente 
diferente. Na evaluacion di 
e cursistanan a resulta cu 
toch hende ta pensa cu e 
BBO riba su mes no ta un 
mal sistema, pero solamente 
mester simplifica esaki mas, 
of te hasta purba elimina e 
schakkelkoppeling cu tin. 

Mester menciona si cu 
estudio haci pa calcula cuanto 
schakkels BBO ta experencia 
realmente ta demostra di ta 
entre 1.33 y 1.4, kitando e 
impresion cu tin cu ta paga 
te cu 3 biaha e schakkel riba 
BBO. Pues calculacionnan 
ta mustra cu esaki a yega 
te maximo 1.4. Ta bon pa 
menciona cu Aruba ta mas 
orienta pa brinda servicio na 
banda di bende producto, 
mirando con orienta nos isla 
ta riba e industria di turismo. 

Un otro punto importante 
cu a wordo discuti den e 
Masterclass ta digitalisacion 
pa asina traha hopi mas 
eficiente. Belastingdienst 
a indica tambe cu ya nan a 
cuminsa inverti caba bek 
den SAP 3, cu den futuro lo 
bin cu aangiftebiljet digital 
cu lo kita hopi di papeleria. 
Digitalisacion y agilisacion 
di proceso por trece mas 
placa den caha di gobierno 
tambe pues por significa 
automaticamente mas 

entrada pa pais Aruba. 

E tema di non-compliance 
tambe tabata punto di 
discusion. Tin sistemanan di 
belasting cu no ta hopi bieu, 
manera e sistema di BBO 
pero ainda tin caminda cu 
por wordo drecha pa asina 
hende por cumpli miho. Cu 
mal cumplimento caba na un 
of otro belasting ta keda hopi 
placa sin drenta den caha di 
gobierno. Agilisa procesonan 
di belasting ta haci tambe 
cu lo por opta pa keda si 
riba e sumanan mas y miho 
concentra pa bay di biaha riba 


sumanan mas grandi cu ta 
mas eficiente. Traha pues cu 
belasting grenzen mas halto. 
Esaki ta duna oportunidad 
na esunnan di entrada mas 
abou cay afo totalmente for 
di e sistema na unda cu lo tin 
menos aanslag riba mesa di 
e trahado di Departamento 
di Impuesto y e ora e por tin 
mas tempo pa ta mas eficiente 
y efectivo cu cobramento di 
belasting. 

Un otro tema cu a resalta 
durante e curso ta cu pa 1 di 
januari 2019 lo no por bin cu 
un Reforma Fiscal totalmente 
diferente, mirando cu ta bay 
ta hopi riba man. Tambe cu te 
ainda diferente departamento 
di gobierno, sector comercial, 
NGO’s y tax consultants 
no a haya oportunidad pa 
duna ‘inbreng’ na e topico 
aki. Na fmal di dia, ora 
gobierno pensa y dicidi den 
ki direccion pa bay, mester 
consulta cu gremio y busca 
un plataforma mas amplio pa 
por tin draagvlak pa esaki y e 
tempo ta birando corto. 

Simplificacion di e BBO 
y cobransa di BBO ora 
producto drenta Aruba 
(na grens) tambe ta un 
punto cu a wordo discuti 
den e Masterclass. Tambe 
a papia cu por link cu un 
sistema di duana su sistema 
di Asycuda cu ta basa riba 
categoria di productonan cu 
ta wordo importa, pa inclui 
BBO akinan en bes di laga 
e comerciante bay page na 
Belastingdienst eliminando 
pues e problematica di 
cumplimento. 

Sra. Christiaans-Yarzagaray 
a enfatisa cu tur loke cu a 
wordo treci dilanti durante 
e Masterclass ta pa discuti 
y lo ta consehonan cu lo 
bay pa gobierno tambe. Ki 
sistema cu wordo introduci, 
lo bin cu cierto cambionan 
administrativo pa cualkier 
empresa pa cua motibo 
tambe mester pensa esaki bon 
prome cu tuma un decision. 

Sra. Christiaans-Yarzagaray a 
elogia Raad van advies pa bin 
cu un iniciativa asina pa pone 
un grupo di hende di sector 
gubernamental, NGO’s y 
sector priva pensa hunto kico 
por ta miho pa Aruba. 

RobertAnjie (Curpa): 


‘Sin un limpiesa completo, camara di 
integridad lo no yuda’ 


ORANJESTAD - Un 
gobierno y un parlamento 
cu no tin ningun tipo di 
integridad kier introduci 
un camber di integridad. 
Ta manera bo ta duna na 
un ladron bon conoci bo 
yabi di cas pa e cuida bo 
cas. Un locura completo. 

Prome cu bin cu un camber 
di integridad mester 
pasa un basora di hero 
den e sistema politico y 
e aparato gubermental. 
Con un politico por papia 
di integridad si nan ta 
entre otro enrikece nan 
mes, famia, amigonan y 
sponsoman cu entre otro 
huurmento di edificio y 
propiedad manera tereno 
erfpacht, duna trabou na 
‘friends and family’ manera 
yiu, ruman, omo y otronan 
afilia cu e partido, anto 
ariba dje, no cualifica pa 
e trabou, ta kibra ley den 
dia cla cu entre otro huma 
cannabis y core burachi y 
otro actonan penal. 

Ta papia mentiranan un tras 
di otro y cu no ta cumpli cu 
loke a wordo priminti, entre 
otro ,7 minister, no medida 
y baha edad d pensioen, 
otorga proyectonan na 
sponsoman sin sigui 
proceduranan conforme 
ley, y asina nos por sigui. 
Cualkier politico cu ta haci 
actonan asina no por ta bon 
di cabes, no tin consenshi 
y no tin cuero di cara. Un 
politico asina ta un bandido 
y traidor. Pio ainda si nan 
ta pretende di ta un politico 
creyente, pasobra hamas e 
Spiritu Santu lo laga bo haci 
actonan diabolico asina 
contra e pueblo y e pais. Ta 
parce cu politiconan asina 
no tin normanan y baloman 
y kier papia di integridad. 
E mente di politiconan 
asina ta dificil pa cambia, 
pasobra e actonan diabolico 


aki pa nan ta algo normal y 
nan no ta realisa cu nan ta 
haci maldad. 

Integridad mester cuminsa 
cu e politiconan cu ta 
e prome yama pa duna 
ehempel di integridad, y 
mester bin cu reglanan y 
castigonan fuerte pa caba di 
un bes por todo cu e actitud 
y e actonan di corupcion 
door di politiconan. Partido 
curpa tabata tin den su 
programa un maneho di 
anti- compcion extensivo y 
fuerte pa combati compcion 
ariba tur nivel, cu ningun 
politico tradicional lo durf 
di implementa, pasobra 
nan kier keda haci actonan 
di corupcion, pasobra sin 
e actonan di compcion 
nan no por haya placa 
di sponsoman pa nan 
campaña miyonario, nan 
no por haya hende pa yuda 
nan cu nan campana y nan 
no por enrikece nan mes pa 
asina nan retira confortabel 
ora nan sali for di politica. 
P’esey nan ta obsesiona pa 
haya y keda den poder y lo 
haci todo por todo pa haya 
of mantene esaki. P’esey 
mester pak aan e sistema 
politico prome cu tur cos. 

Partido Curpa, durante 
ultimo eleccion den su 
programa anti- compcion, 
a presenta entre otro e 
siguiente solucionnan. 1: 
Tur politico y director di 
departamento mester duna 
cuenta di nan activa y pasiva 
prome cu nan acepta nan 
funcion. Bo ta drenta cu 1 
florin bo ta sali cu 1 florin. 
2: Mester introduci e asina 
yama ‘doelmatigheidstoets’ 
pa loke ta trata otorgamento 
di proyectonan, pa 
evita manipulacion cu 
proyectonan y pone 
esunnan civilmente 

responsabel si proyectonan 
ta surpasa mas cu 10% 
den tempo y placa. 3: 


Mester saca nombramento, 
promocion y retiro di 
ambtenaar for di man di 
minister cu ministerraad, 
pa evita patronahe politico. 
4: Mester introduci ‘term 
limit’ pa politiconan, na 
unda un minister no por 
ta minister mas cu 4 aña, 
y un parlamentario no por 
ta parlamentario mas cu 6 
aña, pa evita cu un politico 
ta haya mucho poder y cu e 
ta kere e ta ariba ley. 

Unabes cu pak aan e 
sistema politico pa limita 
actonan di corupcion door 
di e politiconan por sigui 
cu e aparato gubermental 
door di bin cu entre otro 
un klokkenluiderswet, 
MIS (Management 

Information System), 
contract management cu 
directoman y proceduranan 
pa evita compcion. Na 
e momentonan aki e 
sistema politico y aparato 
gubermental ta asina 
putri di compcion cu e 
pregunta no mester ta 
ken ta corupto pero mas 
bien ken no ta corupto. 
E cancer di compcion ya 
a plama ariba tur nivel 
di sociedad y solamente 
un bon ‘clean up’ cu un 
basora di hero door di un 
organisacion intemacional 
y independiente, manera 
Transparency Intemational, 
por yuda alivia e situacion. 

Partido Curpa ta e unico 
partido cu a menciona 
esaki den su programa. 
Partidonan tradicional cu 
a gobema desde 1986 tin 
manteca ariba nan cabes y 
hamas lo investiga otro. Un 
corupto no lo investiga un 
otro corupto. Tanten no tin 
un limpiesa completo, un 
camber di integridad lo no 
yuda y lo t’ey pa ‘spek en 
bonen’, costando e pueblo 
mas placa. 





“Señor ta mi wardador, mi’n tin falta di nada 
Den cunucu di yerba berde e ta ponemi sosega. 
E ta hibami na awa trankil, 

Pa mi bolbe haña forsa”. 

Salmo: 23 

Nos ta anuncia fayecimento di: 



Wilhelmina Tromp 

*28-05-1943 - 112-11-2018 
Acto di entiero lo wordo anuncia despues. 


7<3a/ 

urora 

• ■ 


?f Dios ta amor... y amor ta Dios, 
maske mi no ta na e mundo aki, tur dia lo mi ta 
banda 

di boso Curazon, mi por steuns di loke Señor ta hasi ff 

Cu dolor na nos curazon, pero conforme cu boluntad 
di Dios, 

nos ta anuncia fayecimento di: 



Sra. Petra Maria Kock-Arias 

Mihor conoci como 6 Dorita’ 
*08-09-1942 - tl2-ll-2018 


Acto di entiero lo wordo anuncia despues 

“Señor ta mi wardador, mi’n tin falta di nada 
Den cunucu di yerba berde e ta ponemi sosega. 
E ta hibami na awa trankil, 

Pa mi bolbe haña forsa”. 

Salmo: 23 

Nos ta anuncia fayecimento di: 



Ambrosio Kelly 

*20-03-1938 - f 12-11-2018 


Acto di despedida ta tuma lugar diahuebs 15 di 
november 2018 di 9or pa 11 or di mainta na Aurora 
Funeral Home, sigi pa acto di cremacion 





“Señor ta mi wardador, mi’n tin falta di nada 
Den cunucu di yerba berde e ta ponemi 
sosega. 

E ta hibami na awa trankil, 

Pa mi bolbe haña forsa”. 

Salmo: 23 

Nos ta anuncia fayecimento di: 



Juanita Boekhoudt 

*08-08-1925 - tl1-11-2018 
Acto di entiero lo wordo anuncia despues. 



No laga bo yiu 
bira viclima 


di abuso sexual /k. 


m Preveni 

> NATEMPO 


0BITUARI0l£! 

”Dios ta amor... y amor ta Dios, 
maske mi no ta na e mundo aki, tur dia lo mi ta 
banda di boso Curazon, mi por steuns di loke Señor 
ta hasi" 

Cu dolor na nos curazon, pero conforme cu boluntad 
di Dios, nos ta anuncia fayecimento di: 



Julia Rosa Rivera de Morales 

Mihor conoci como ‘Abuelita’ of 6 Julita’ 
*07-08-1924 - 09-11-2018 

Na nomber di su 

Esposo: fLuis Eduardo Morales 

Yuinan: fLuis Emilio Morales Rivera na Colombia 

Denys Morales Rivera y Esposo Roberto Tromp n 

Aruba 

Luis Eduardo Morales y famia na Colombia 
Rumanan: 

Rafael Arcangel Rivera na Colombia 
Juaquin Rivera na Colombia 
Maria Imelda Rivera na Colombia 
Ana Maria Rivera na Colombia 
Bernarda Patricia Rivera na Colombia 

Nietonan stima: 

Luis Gabriel y Josien Palomino Morales Bultman 
Niyereth Palomino y yui Alexzandria 
May-Lin Zhang 

Y demas nietonan y bisanietonan na Colombia 

Manera famia: Virginia Tromp 

Lourdes Tromp y famia 
Lita Tromp y famia 
Jose Tromp y famia 

Bon amigonan di cas: Rosa Kelly y Armando 

Kelly, Nancy Hernandez, Lili Rodriquez, Jonathan y 
amigonan di carnaval, Elvia Hoek y famia, Cuña 
Ofelia Rua y famia, Romulo Fingal, Bernardo 
Salcedo, amigonan di Laura’s Beauty Salon, Judis, 
Dr.nan cu a cuide den su ultimo dianan na cas, Dr. 
Carlos Arturo Vallejo y Dra. Mercedez Rivera 
Casca, Angela y Agustin Acosta y famia, Berta y 
Juan Carlos Velez y famia. 

Sobrinonan, primonan, cuñanan, swanan, Iha, 
miembronan di Grupo Kibrahacha, bon bisinjanan y 
demas conocirnan y famia na Colombia, Aruba, 
Zwitserland, Hulanda y Alemania, España. 

Demas famianan: Morales Rivera, Tromp, Palomino, 
Bultman, Zhang, Hoek, Diosa, Hernandez, Chica, 
Gomez, Velez, Da Silva, Muñoz, Montasalve. 

Acto di entiero lo tuma lugar na Misa Birgen di 
Fatima na Dakota diaranzon 14 di november 2018 di 
2or pa 4or di atardi. 

Despues lo sali pa Santana Centraal Sabana Basora. 

Si nos por a lubida un persona of conocir nos ta pidi 
nos disculpa. 



a 






“And All These Blessings Shall Come Upon You 
And Overtake You, If You Obey The Voice Of 
The Lord Your God” 

Cu inmenso dolor na nos Curason nos ta anuncia 
fayecimento inespera di: 



Juraima Lourdes Wouter 

Cariñosamente yama: ‘Aima’, ’Juri’, ‘Juyu’ 

* 25-02-1984 -f 07-11-2018 


Na nomber di su: 

Tata: Raymond Wouter 

Mama: Stella Geerman 

Rumannan: Jurghen Diaz Geerman 

Ray Wouter 

Welonan: Raymundo Wouter 

fTheolindo Geerman 

Welanan: fCorita Wouter-Tromp 

f Louisa Geerman-Croes 

Omonan: fTheolindo(Buchi) Geerman 

Johannes Geerman y Famia 
Geronimo Geerman y Famia 
fLucio Geerman 
Cerilio Wouter y Famia 
Melindo WouteryFamia 
Harold Wouter 
Frederick Wouter y Famia 
Tantanan: Filomena Geerman y Famia 

Clara Geerman y Famia 
fMayra Geerman 
Gwendelin (Gwenny) Wouter 
Sobrinonan: Gujeandrick 

Rayqzion 
Sobrinanan: Joannly 

Estefania 

Primo- y Primanan: Hopi pa menciona 


Padrino: 

Madrinanan: 

Cuñanan: 


Reginald Williams 
Miosotis Giel 
Gwenny Wouter 
Minerva Rasmijn 
Joally Dirksz 


Amigo- y Amiganan, Conociman na Boneiro y 
Hulanda y Bisiñanan. 

Demas Famia: Wouter, Geerman, Croes, Tromp, 
Maduro, Angela, Navas, Wever, v/d Linden, Boekhoudt, 
Rasmijn, Herrera, Orobio, Morillo, Kapel, Dirksz, 
Koolman, Chin-A-Loi, Kock, Stamper, Diaz, JapTjong, 
Huerga y tur cu a conoce y a Stima Juraima! 

Acto di entiero lo tuma lugar na Royal Funeral Home 
diamars 13 di november 2018 di 2or pa 4or di atardi. 
Despues lo sali pa Santana Catolico na Sta Cmz. 

Condolencia lo tuma lugar na Royal Funeral Home 
dialuna 12 di november 2018 di 7or pa 9or di anochi. 


Disculpa nos si den nos tristesa nos por a lubida un 
Famia. 

“Señor ta mi wardador, mi’n tin falta di nada 
Den cunucu di yerba berde e ta ponemi sosega. 
E ta hibami na awa trankil, 

Pa mi bolbe haña forsa”. 

Salmo: 23 





“Señorta mi wardador, mi’n tin falta di nada 
Den cunucu di yerba berde e ta ponemi sosega. 
E ta hibami na awa trankil, 

Pa mi bolbe haña forsa”. 

Salmo: 23 


Cu inmenso dolor nos kier participa fayecimento di 
nos tata, welo, bisawelo y omo: 


- 



Teolindo Maximo Geerman 


Mihor conoci como: ‘Buchi’ 
*18-11-1950 - f09-11-2018 


Na nomber di su: 

Mayornan: fTeolindo Geerman y 

tLuisa Geerman-Croes 
Yiu: Jahaida Geerman y yiunan 

Manera yiu: Sandro Lopez y yiunan 

Junior Croes y yiu na Hulanda 
Nietanan: Sharline, Keyley, Julienne y Brayden 
Bisanieta: Laysa Croes 


Cu profundo tristesa den nos curazon pero 
conforme cu boluntad di Dios nos ta anuncia cu a 
bai sosega den braza di Senor na edad di 87 aña: 



Sra. Vda. Teresita 
Dijkhoff-Petrocchi 

Vda.di Jacobo Dijkhoff 
*14-10-1931 - f08-11-2018 


Rumannan: 

Stella y Raymond Geerman-Wouter y famia 
Filomena Geerman y famia na Spaña 
Geronimo Geerman y famia 
Johannes Geerman y famia 
Clara Geerman y famia 
tMayra Geerman 

tLucio Geerman , Elma mariana y famia 
Mama di su yiu: Mirna Holsman 
Tanta grandi: Tina Kapel 

Agrepina Wernet 
Cuña stima: Judith Lee y esposo Orelio 

Compader: Nico Figaroa 

Ayudante: Mirela Giel 

Sobrino y sobrinanan, primo y primanan, cuña y 
swanan, amigo y amiganan 
Mihor amigo: Chesly Tyron Wong 


Demas famia: Geerman, Croes, Holsman, Wouter, 
Wernet, Lee, Lopez, Chin-A-Loy, Diaz, Stamper, 
Herera, Jap-Tjong, Huerga, Dirks, Wever, 
Koolman, Schwengle, Kock, Kapel, Maduro, 
Angela, Navas, Colina, Matos, Geo, Pardo, 
Raffinee, Hernandez, v/d Biezen, Semeleer, 
Rasmijn, Oduber, Morales, van Wijk, Dorothal, 
Boekhoudt, Wergavara, Bordas, Haaijen, Vos, 
Gonzalez, Felida 


Disculpa nos si nos por a lubida algun famia den 
nos tristesa. 


Ta invita pa acto di entiero cu lo tuma lugar 
diaranson 14 di november 2018 di 2or pa 4or di 
atardi na Royal Funeral Home, despues salindo 
pa Santana catolico na San Nicolaas. 


Na nomber di su: 

Unico yui : Hubert Dijkhoff 

Yuinan di criansa : Raul Croes y famia 
Robert Petrocchi 

Su Nieto : Hubert Maduro 

Su Ruman : Vdo. Pedro Petrocchi y famia 

Su swa : Vdo. Antero Dijkhoff y famia 

Su cunja : Vda. Rosa Trimon-Dijkhoff y famia 

Tur su sobrino y sobrinanan, primo y primanan, su 
ihanan, su ajudante sra. Ita Ridderstaat 

Demas famianan : Dijkhoff, Petrocchi, Maduro, 
Croes, Franken, Brete, Ruiz, Hernandez, 
Cannegieter, Tromp, Trimon, Kock, Jacobs, 
Jacopucci, Donata, Farro y Donker, tur amigo y 
amiganan y conocirnan y demas famianan 

Nos ta pidi disculpa si den nos tristesa nos por a 
lubida algun famia. 

Ta invita pa e acto di entiero cu lo tuma lugar 
diahuebs 15 di november 2018 na misa Santa 
Filomena di 2or pa 4or di atardi, despues saliendo 
pa Santana catolico Pastoor Kraanwinkel na 
Paradera. 


Oportunidad pa condolencia: Royal Funeral 
Home, dialuna 12 di november 2018 di 7or di 9or di 
anochi. 

Despues di entiero no ta ricibi bishita di 
condolencia na cas. 


No ta ricibi bishita di condolencia na cas. 

Lo tin un box disponibel pa Koningin Wilhelmina 
Kankerfonds 

“Señor ta mi wardador, mi’n tin falta di nada 
Den cunucu di yerba berde e ta ponemi sosega. 

E ta hibami na awa trankil, 

Pa mi bolbe haña forsa”. 

Salmo: 23 

Despues di un lucha largo cu su salud a bai sosega: 



Sra Yolanda J. de Kort 

*06-07-1940 - fll-11-2018 
Mihor conoci como ‘Tanta Yoyo’ y ‘Janga’ 

Na edad di 78 aña 

Na nomber di su: 

Yiu nan: Suzette Croes 

Angelique y Jose Isebia y su yiu nan: 
Jonathan, Nina, Elyse, y Lisander 

Nieto y nieta cu e la stima asina tanto: 

Jaderick Croes y su pareha Finelaine Tromp 
Shakeena Croes 

Ruman nan: 

f Edwin de Kort 

Carmen de Kort 

Maria Olivia de Kort 

Eduardo de Kort y Vera de Kort Mendez 

Lorenza (Elsa) Beaujon de Kort y f Jeens 

Beaujon 

f Efrain de Kort y Mildred de Kort Croes 

Tanta grandi na Houston: 

Eligia Croes de Cuba y famia 

Sobrina y surbrino nan stima: 

fNestor de Kort 
David de Kort y famia 
Junior de Cuba y famia 
Dr June Geerman Tromp y famia 
Ricky Tromp y famia 
Shaline Tromp y famia 
Jeanise Lake Tromp y famia 
Eduardo (Dito) de Kort y famia 
Daniel (Danny) de Kort y famia 
Gerardo (GeGe) de Kort y famia 
Eunice Beaujon y famia 
Darrell Beaujon y famia 
Ghislaine de Kort y famia 

Iha-nan 

Consuegra: Erlinda Isebia Nivillac 

Bon amigo nan di cas: Annie Garcia y famia 

Mavalda Croes y famia 
Benita y Efe Croes 

Bon amigo di baseball: Amador Oduber y famia 

Demas famia, primo, prima nan, amigo nan 

De Kort, Croes, Tromp, Beaujon, Geerman, de Cuba, 
Mendez, Garcia, Isebia, Lopez y demás famianan. 

Ta invita pa acto di despedida cual lo tuma lugar na 
Aurora Funeral Home diahuebs 15 di november 2018 
di lor pa 4or di atardi. Cremacion lo tuma lugar 
despues den seno familiar. 

Un gradicimiento special pa e zusteman di Huize Maris 
Stella y Thanya Croes. 

Y tur famia y amigo nan cu a compaña nos den ultimo 
momento nan. 

Envez de krans lo tin un caha disponible pa donación pa 
Huize Maris Stella. 

Si den nos tristeza nos por a lubida algun famia y bon 
conoci nan, disculpa nos. 

No tuma nada como algo defmitivo. Analisa 
| tur cos bon y lo bo haya solucion. Number: 
'4 11,23,39, 45. 


Lo por surgi un situacion cu lo por pone bo 
incomodo. Miho manera ta pa no reacciona 
riba esaki. Number: 1, 13, 29, 35. 



Tauro 


E problemanan entre abo y bo pareha ta algo 
v di pasado. No laga bo temperamento pone 
bo cay den provocacion. Number: 10, 23, 
39,45. 



Geminis 


Disfruta di bo tempo den compania di 
bo sernan keri. Biba bo bida den plenitud. 
Number: 20, 33, 35, 42. 



Cancer 


Bo tin bo pensamento riba un rij, cual ta 
yuda bo comprende hopi cos. Lo bo tuma 
decisionnan cu ta na bo fabor. Number: 17, 
28, 32, 46. 



Leo 


Bo soñonan lo bira realidad. Si bo ta bo so, 
|l lo surgi un romance nobo y si bo tin pareha, 
i e lasonan lo bira mas fuerte. Number: 7, 18, 
22, 36. 



Uirgq 



Bo tin e tendencia di bisa cosnan cu lo por 
herida bo pareha. Stop di keha pa cosnan cu 
no tin sentido. Number: 6, 16, 26, 32. 


Libra 


Pone bo cosnan na ordo pa bo ta prepara pa 
loke bida tin di ofrece. Aplica loke bo a siña 
den experencianan anterior. Number: 8, 19, 
22, 44. 



Scorpio 


No laga bo relacion bay perdi pa cumpli cu 
deseo di tercera persona. Esey lo por sali bo 
hopi caro. Number: 4, 10, 25, 41. 


Sagitario 


Hopi di situacionnan di pasado, lo keda 
resolvi. Awo ta bo tempo pa disfruta di bo 
bida. Number: 3, 19, 28, 38. 



Capricqrniq 


Ta tempo pa laga loke ta preocupa atras. 
Disfruta di bo presente y laga bo pasado 
atras. Number: 14, 27, 33, 40. 



Aquario 


Bo bida amoroso lo crece segun bo pone. 
* Lo bo supera felizmente bo problemanan di 
pasado. Number: 13, 25, 31, 47. 

Cas Di Cultura 

Vondellaan 2 Aruba 
297-582-1010 

F ADA 

Campanastraat 5 Aruba 

297-583-2999 

297-583-9610 

F A VI 

Primavera 233 Aruba 

297-582-5051 

297-582-5222 

FEPO 

Engelandstraat 15 Aruba 

297-583-1016 

297-583-6607 

Fundacion Hende 
Muhe den dificultad 
Tel: 583-5400 
Fundacion Autismo 
Aruba 

Irenestraat 21 Aruba 
297-588-1179 

Fundacion Pa Nos 
Muchanan 

Cumana 2 Aruba 
297-583-4247 

Fundacion Tel Pa 
Hubentud 

Wilhelminastraat 19 
Aruba 

297-588-6138 

Koningin Wilhelmina 
Fonds 

Spinozastraat 9 Aruba 
297-582-0412 

Mary Joan Foundation 

Sabana Blanco 8 Aruba 
297-588-9999 

Ned Rode Kruis 

Perdo Gallegostraat 14 
Aruba 

297-588-3376 
Famia Planea (SBVO) 

Avenida Milio J Croes 17 
B Aruba 
297-588-9591 
www.famiaplanea.org 
famiaplanea@hotmail. 
com 

Stichting Fundacion 
Guia Mi 

George Madurostraat 34 
297-582-0088 

YMC A 

Calbasstraat 1 Aruba 
297-582-3072 
AL-ANON group 

Sabana Liber #8, Noord 
(close to the hotels) 

Tel: 736-2952 or 
593-7081 

A1 Taxi Services Aruba 

Italietraat 50 lokaal 7 
Tel: 587-8850 
Tel: 280-2828 
Whatsapp: 592-7024 
E-mail: altaxiservices. 
aruba@ hotmail.com 
Mobility Equipment 
Hire 

Tel: 568 5165 


Dokter na warda 



Botica na warda 

Oranjestad: San Nicolas 

Central Tel. 585 8077 San Lucas Tel. 584 5119 


San Nicolas 

Dr. Boderie 
Tel. 584 5155 


Oranjestad 


Dr. Wijngaarde 
Tel. 588 2992 


SERVICIO Dl TAXI 

Aruba Transfer Tour & Taxi C.A. 

Pos Abao #4 1 
RO.Box 723 Aruba 
Tel: 582-21 1 6 / 582-201 O 
Fax: 583-6988 
Taxi Adres Service (24h) 

L.G. Smith Blvd. #234 
Oranjestad Aruba 
Tel: 587-5900 
Fax: 587-1 928 
E-Mail: tas@setarnet.aw 



Schedule november 2018 


FRI 


5UN 


TUE 


WED 


THU 






15 



r 

DEFI 


■avm 





CARNIVAL PRIDE 


09.00 


22.00 


B 

NORWEGIAN SUN 


10:00 


19:00 


C 





MARELLA DISCOVERY 2 


09.00 


17.00 


C 

FREFWtNDS' DEPT. 




23.15 


E 





BRITANNIA 


08.00 


17.00 


B 

ROYAL PRINCESS 


08.00 


22.00 


C 





FREEDOM OF THE SEAS 


07.00 


23.00 


C 

ROTTERDAM 


07.00 


16.00 


1 

MONARCH 


08.00 


15.30 


B 

FREEWINDS 


06.00 


**** 


G 





CARNIVAL CONQUEST 


08:00 


16:00 


B 

CARNIVAL ECSTASY 


09.00 


22.00 


C 

SEVEN SEA5 NAVIGATOR 


10.00 


20.00 


1 


EMERGENCIA 

911 


POLIS 


Oranjestad 

100 

San Nicolas 

104 

Santa Cruz 

105 

Noord 

107 

Tip Line 

11141 

Brandweer 

115 

Ambulance 

911 

Hospital 

527-4000 

Imsan 

524-8833 

Warda Costa 

913 

Seguridad Nacional 11911 

Cruz Cora 

582-2219 



Aloe 

584-4606 

4 Centro Medico 

584-5794 

Central 

585-1965 

Dakota 

588-7364 

Del Pueblo 

582-1253 

Eagle 

587-9011 

Kibrahacha 

583-4908 

Maria 

585-8145 

Di Servicio Noord 

586-4606 

Oduber 

582-1780 

Paradera 

588-6638 

San Lucas 

584-5119 

San Nicolas 

584-5712 

Santa Anna 

586-8181 

Santa Cruz 

585-8028 

Sero Preto 

584-4833 

Trupial 

583-8560 

UTILIDAD 

Setar 

117 

Web 

525-4600 

Elmar 

523-7147 

FUNERARIA 

Aurora 

588-6699 

Ad Patres 

584-2299 

Olive Tree 

584-8888 

Royal Funeral H. 

586-4444 


Centrale Bank van Aruba 

Daily Exchange Rates -11/12/2018 



Centrale Bank van Aruba 


i 

Currency 

2 

Buying from Public 

3 

Buying from Public 

Selling to Public 

ANG 

98.00 

100.00 

100.20 

ANG1 4 

- 

- 

100.00 

USD 

1.77 

1.78 

1.80 

CAD 

1.33 

1.35 

1.37 

CHF 

176.19 

176.91 

177.71 

GBP 

2.22 

2.27 

2.33 

JPY 

154.93 

156.34 

157.91 

EUR 

198.70 

200.51 

202.53 

DKK 

25.90 

26.62 

27.42 

NOK 

20.02 

20.74 

21.54 

SEK 

18.49 

19.21 

20.01 

For amounts up to Afl. 100,000 

Pronostico 

di 

Tempo 


Tempo: 

Parcialmente te brevemente 
hopi nubia cu chens pa local- 
mente un awasero. 

Temperatura maximo 31 grado Celsius y temperatura 
minimo 26 grado Celsius. 

Solo lo baha awe nochi 06:llpm y lo sali mañan mainta 
06:37am. 

Biento: 

Modera for di direccionnan entre noordoost te oost; 
Forsa 3 te 4 (12 te 30 km/ora, 7 te 16 nudo) 

Den dia basta fuerte te posiblemente fuerte den rafaga; 
Forsa 5 te 6 (31 te 50 km/ora, 17 te 27 nudo). 

Situacion general di tempo: 

Den proximo 24 ora, un disturbio zwak pero persistente 
den area central di Caribe ta move poco y lo sigui trece 
humedad den atmosfera regional. Pa e motibo aki, tem- 
poralmente mas nubia lo pasa riba area local cu un awa- 
sero riba parti di e isla. 

Condicion di lama: 

Olanan di lama lo ta for di direccion noordoost cu hal- 
tura di 3 te localmente 6 pia, cu e olanan di mas halto na 
costanan oost te noordwest di e isla. 



Mensahe urgente di Sindicato di 
maestro di Aruba 


ORANJESTAD - Mediante e siguiente 
comunicado, sindicato di maestro di 
Aruba ta invita tur su miembronan pa 
asisti na su reunion extraordinario cu lo 
tuma luga diahuebs dia 15 di november 
proximo, pa 19:00 or na cede di simar na 
sabana blanco. 

Puntonan di agenda: 

Apertura 


1- Ultimo desaroyonan den simar 

2- Presentacion di cantidatonan pa eleccion 
di directiva 2018-2020 

3- Turno liber 
Clausura 

Miembronan cu ta interesa den postula nan 
mes pa forma parti di directiva, por haya in- 
formacion via info@simar.aw of na telefon 
5824219. 


Recordatorio di grupo di oracion 



ORANJESTAD - Grupo di 
Oracion Tnmaculada Cu- 
rason di Maria’ ta recorda 
tur devotonan cu dia 13 
di november proximo ta 
reuni pa 6or di atardi na e 
monumento na Sta. Cruz. 

Ta invita tur hende y devoto- 
nan pa resa rosario y tin ora- 
cion y canta na honor di In- 
maculada Curason di Mama 
Maria, despues tin misa pa 
7or pa cera e dia di Señor. Tin 


buki di oracion special pa resa 
na Inmaculada Curason Ma- 
ria cu ta tur luna riba e mesun 
fecha. 

Tur ta dianan di resa rosario y 
medita riba bida y sufrimento 
di Hesus Cristo. Papa a pidi 
pa tur hende resa rosario y 
oracion na San Miguel tur 
dia pa pordon di picanan haci 
contra di mucha inocentenan 
y pa hende muhenan cu ta 
biba cu miedo y spanto. 

Orario di servicio di Abattoir pa luna 

di december 



ORANJESTAD - Ta un tradicion na 
Aruba cu nos ta celebra e dianan di fiesta 
cu sopi cabrito, pia di porco y suls tem- 
pera. Hopi persona ta cria bestia durante 
henter aña pa den luna di december nan 
por sacrifica esakinan pa consumo pro- 
pio. 

Servicio Veterinario kier recorda tur persona 
cu kier sacrifica un cabrito, carne of porco pa 
consumo propio, cu esaki mester wordo haci 
na Abattoir. Matamento di bestia na cas ta ile- 
gal y por tin riesgonan pa salud di hende. 


cu diahuebs, parti mainta. Ta pidi tur persona 
encarecidamente pa trece e animalnan entre 
7:00 y 9:00 di mainta y e ultimo dia pa mata 
bestia lo ta diamars 18 di december 2018. 

E proceso di sacrifica animal na Abattoir ta 
tuma luga via cita y ta conseha tur doño cu ta 
desea di sacrifica un of mas animal pa come, 
pa yama un dia prome pa confirma cu e kier 
haci uzo di e servicio di Abattoir. 

Esaki ta pa nos por coordina e matansa na un 
manera structura y por brinda un miho ser- 
vicio. 


Tur persona cu kier haci uzo di servicio di 
Abattoir pa sacrifica un bestia durante luna di 
december 2018 por haci esaki for di dialuna te 


Pa mas informacion por tuma contacto cu 
servicio Veterinario na telefon 522-4310 of 
pasa personalmente na Barcadera 1. 

Minister 
Ruiz-Maduro 
invita na 
lansamento 
di Jingle pa 
Carnaval 65 


zoom-zoom 


Y'OUR ftOAD A WA/TS 

MAZDA CROSSOVER & SUV 


ORANJESTAD - Dia- 
domingo mainta riba 11 
di 11 y pa llor di main- 
ta, minister di Finansa, 
Asuntonan Economico y 
Cultura, Xiomara Ruiz- 
Maduro, tabata invitado 
na lansamento di e jingle 
pa Carnaval 65 patrocina 
pa RBC. 


Segun un comunicado di go- 
bierno, esaki a tuma luga den 
presencia di SMAC, MU- 
SICA, Reina y Prins y Pan- 
cho Infantil y Hubenil. Di e 
forma aki a duna inicio na e 
temporada di Aruba su Car- 
naval number 65. Sra. Ruiz- 
Maduro a expresa palabranan 
di hopi exito cu tur prepara- 
cion pa e magno evento aki 
y sigur despues di dianan di 
fiesta di fin aña, e manda- 
tario tambe lo ta cla pa yuda 
engrandece Aruba su exposi- 
cion cultural di mas grandi, 
segun e comunicado. 


ARUBA 





MAZDA OX-S CORE 

2.0 L, 4 cylinder 16 valve DOHC * 
6 speed automatic transmission - 
SKYACTIV technology ■ 
Touchscreen Radio/USB/ * 
B1 uetooth/ Ha nd sfree 
Fronl and Rear Partcing Sensors * 
Back-up Camera - 
19-inch Aluminum Wheels ■ 
Proximily Keyless Sensor « 
l-Stop Engine System - 
and many other standard features 

AWG. G4 f OOO 

exci. bbofbazv/bavp 


MAZDA OC-3 OORE 

■ 2.0 L. 4 cylinder 16 valve DOHC 

• 6 speed automatic transmrssion 

■ SKYACTIV technology 

* Touchscreen Radio/USB/BluetooEh/Handsfree 

■ Back-up Sensor 

■ Back-up Camera 

and many other standard features 

AWG. 50,200 

exd bbofoazy/bavp 

Minister Ruiz-Maduro a asisti na e di 9 evento corporativo di ATIA Aruba 



ORANJESTAD - Min- 
ister Xiomara Ruiz- 
Maduro tabata presente 
na di 9 evento corporativo 
di ATLA Aruba. Riba 
e anochi aki e orador 
principal, Presidente di 
e Caribbean Employer’s 
Confederation, Wayne 
Cen, a duna un charla riba 
e forsa laboral den cual a 
el a brinda ideanan con 
pa hisa e productividad 
laboral. 

Segun un comunicado di 


gobierno, den su charla sr. 
Chen a pidi atencion pa, 
entre otro, e espacio den cual 
ta labora, pa tene na cuenta 
cu e generacion hoben tin 
un otro manera di traha y ta 
productivo. 

Ademas pa nos enfoca riba 
innovacion pa haci nos 
mas competitivo, pa keda 
den dialogo constante cu 
Gobierno den su rol di 
facilitado di comercio y pa 
atende cu e forsa laboral cu 
no ta registra legalmente. Sr. 


Chen a brinda hopi ehempel 
cual a haci su charla riba 
e tema interesante y hopi 
informativo pa tur esunnan 
presente. 

Minister Ruiz-Maduro ta 
gradici ATIA pa e invitacion 
y tambe pa e esfuerso 
continuo pa keda informa su 
miembronan riba temanan 
actual di discusion riba e foro 
nacional, e comunicado ta 
fmalisa. 


Parlamento a reuni cu asociacionnan den ramo di salud riba AruBIG 


ORANJESTAD - Ayera 
e Comision di Asunto 
Social, Famia, Cuido di 
nos Grandinan y Salud 
di parlamento, encabesa 
pa Marisol Lopez-Tromp 
(POR), tabatin un 
reunion cu e diferente 
asociacionnan den e ramo 
di salud pa papia riba e 
tema di Arubig. 

Durante e reunion, cual 
a transcuri den un bon 
ambiente y tabata hopi 
informativo, tabatin 

presentacionnan di 

representantenan di e 
Asociacion di Dokternan 
di Cas di Aruba (HAVA), 
Asociacion di Specialista 
Hospital di Aruba (ASHA), 
Asociacion Dental di 
Aruba (ADS), Asociacion 
di Parteranan di Aruba 
(VVA), Asociacion di 
Apothekers di Aruba (VAA) 
y e Asociacion Arubano di 
Fisioterapeutanan (AVF). 
Cada un di e 
representantenan aki a trece e 
posicion y puntonan di bista 
di nan respective asociacion 
relaciona cu e ehecucion di 
e di profesionnan den cuido 
medico, AruBIG. 
Parlamentarionan presente 
a haya un bista mas cla di e 
puntonan di bista y posicion 
di e diferente asociacionnan 
cu ta representa cuido medico 
na Aruba pa cu ehecucion di 
AruBIG. 

Presidente di e Comision 
Fiho den parlamento pa loke 
ta Salud, Marisol Lopez- 
Tromp, a indica cu e ta 
contento di por a reuni cu 
e diferente asociacionnan 
aki, considerando cu e ta 
duna un hopi miho bista 
riba AruBIG prome cu esaki 
wordo ehecuta. “Como 
representantenan di pueblo 
nos mester scucha tur 
esunnan envolvi prome cu 
tuma un decision cu ta afecta 
no un grupo so, pero henter 


nos comunidad. AruBIG 
ta un ley hopi importante 
y como tal nos mester 
atende cu esaki na e manera 
mas responsabel posibel 
pensando riba e bienestar 
di tur esunnan cu ta biba 
riba Aruba. E deseo ta pa 
e caminda di dialogo entre 
tur partidonan envolvi keda 
habri”, sra.Lopez-Tromp a 
duna di conoce. 











/fieropuerto Internaeional 

Reina Beatrix 

A^UBA AIRF'ORT AUTHQKI'V N V 


INVITATION TO TENDER 

PROJECT: GATEWAY 2030 EXPANSION PROJECT 
TERMINAL EXPANSION MAIN BUILDING CONTRACTOR 

By meanii of thi& publicatiun ihe Amba Airport AuLhority NV (AAA) + manager and opcratOT of Acropuerio Inlemaeional 
Keina Beatrlx* wouid like to invite all MaÉn Building Contractors/ joint ventures who can demonstrate proven ability to provide 
tlie building works, including all biuldingdCT services and adjacent road w r orks lo participate in the TENDER for Buildiiig 
Works fbrthe Gateway 2030 Tcrminal Expansion . 

Project dcscriptiun (33,UUU m2, eottlract starl JitSy 21)19, eontpk-liim ntid 2(123): 

L An expansion and complelc revamp of thc (current US bound) check in halk 

2. A processor building housing immigration, aviation socurity and US CBP Pre Clearance faeilitica on ground floor and 
a spacious Retait and F&B Plaza on [evei 2,; 

3. A new baggage hall (Baggage Handling System provided by a third party) 

4. A pier extension with thrce COntaet gates on level 2 + three bu$ gates at ground lcvet and an arrival COmdoral levcl 3. 

AAA is organizing a Constructióit Fair on Thursday> November 29th> 20IS during which the project is presented and 
inlerested intemational parlies ean tneet loeal companies to initiale eooperatton. 

Intcresied partics can rcecive thc Prequalifteation Documettta from AAA by sending a requcst vta email ultimatdy 
Deeember 14, 2018, to l.miidurofi? airportarti lm.co m Thc verificatton for the receipt of the request remains the 
responsibility of the requesting party, Deadline for submission is January 11> 2019, 

AAA rcserves the right to contact all entities on iis own iniliative who have expressed their inlerest in the past to AAA 
N,V, 

jfiC iofopijcrlo Int-cnrnacionaÉ yfJJU ^ 

Reina Beatrix in co-operation with Schiphol Internationa! B.V. Schiphol Gaiewav2030 

‘Mi kier a skirbi historia for di mi punto di bista’ 


Continuacion di pagina 4 

Tambe e prome fase di e buki aki ta 
contene historia di nos isla ora cu ta- 
bata bou dominio Spaño (1500-1636) 
cu tabata estableci na Santo Domin- 
go, tempo di Isla Española. Despues 
ta bin e prome periodo Hulandes ora 
cu nan a conkista nos isla na 1636. 
Prome e tabata parti di West Indische 
Compagnie te 1791, ora cu e com- 
pania aki a bati bancarota. E ta splica 
cu e compania aki tabata manera un 
multinacional unda Gobierno taba- 
tin un di e tanto parti of accion den 
dje. E resto tabata di hendenan of 
inversionista cu ta batata hinca placa 
aden. Unabes cu e compania aki a bati 
bancarota, estado Hulandes a tum’e 
over. 

Despues a bin e periodo colonial cu e 
Inglesnan na cuminsamento di siglo 
19 mas of menos for di 1807 te 1816. 
Despues di e aña aki e Inglesnan ta 
entrega e isla aki bek na Hulanda. Te 
aki e prome fase di nos historia conta 
pa e autor aki. 

Ya caba Martis ta trahando riba e di 
dos volumen di su obra di historia 
di Aruba. E di dos lo tin un structu- 
ra mas tematico. E ta abarca 8 tema: 
gobernacion, paisahe Arubiano, tur- 
ismo, industria, cultura, pueblo Aru- 
biano y con nos pueblo a cambia y 
mescla, etc. E ta un obra cu ta abarca 
for di 1816 te cu awo. E no ta kere 
cu e di dos volumen no lo tarda di e 
largo ey cu e prome. E ta spera cu aki 
dos aña e obra aki lo ta totalmente cla. 

Fuente primario 

Considerando cu e ta un obra di con- 
tenido historico e autor a cuminsa 
cu e lesamento di tur e material bio- 
grafico cu e tabatin den su coleccion 
caba. Un di e joyanan bibliografico e 
tin cun e ta e buki di e autor Batista 
Gonzalez cu e ta cualifica como un 
excepcion di tur e documentonan cu 
tin di haber cu e aspecto huridico di 
e islanan ABC (Aruba-Bonaire-Cor- 
sou). E buki aki ta describi con nos 
Arubiano tabata biba na Paraguana, 
con nan tabata tira contrabanda en- 
tre nan e famianan Oduber, Arends, 
Thiel, Lampe. “Cada biaha polis taba- 
ta coy nan y cu nan ta haya boet. Mi 
tin tur e documento aki,” cu un leve 
sonrisa riba su cara Martis a expresa 
na Bon Dia Aruba. 

Tambe el a lesa tur loke e por haya 
adicional rond di nos historia; pero 
tambe di Caribe y Latino America. E1 
a consulta tur e fuentenan primario 
cu e hendenan habitualmente ta uza 
y fuentenan nobo. E1 a consulta vari- 
os archivo entre nan esun di Sevilla 
(Spaña), Hulanda principalmente 
den Den Haag. Tambe for di In- 
glatera el a haya documento; y tambe 
el a coba den nos Archivo Nacional 
Aruba y tambe na Biblioteca Nacio- 
nal Aruba. E fuentenan cu Martis a 
considera mas importante el a agrega 




den su obra. E echo cu e por domina 
diferente idioma entre otro Spaño te 
hasta e Spaño complica di siglo 16, 
esaki ta pone e autor Martis den un 
posicion mas privilegia cu e autor- 
nan Hulandes. Ya cu mientras e por 
consulta fuente primario, e autornan 
ta limita nan mes pa consulta fuente 
secundario na Hulandes of Ingles, 
pero nan no por lesa e fuente original 
primario na Spaño. 

Recientemente Adi Martis a presenta 
su buki na Biblioteca Nacional Aruba 
su sede na ArubianaCaribiana, unda 
minister di Enseñansa, Rudy Lampe, 
tabata presente. E1 a yega di contesta 
algun inkietud di e publico presente, 
entre otro dicon e no a bin cu su obra 
na Papiamento sino na Hulandes. 
Martis a splica varios motibo un di 
nan ta cu Hulandes ta e idioma cu e 
ta domina mas miho cientificamente. 
E autor a bisa cu un buki no ta algo 
cu bo ta gana placa cu ne; y apesar cu 
e tabatin sponsornan, el a gasta basta 
placa for di su propio saco. E pero 
esaki ta un buki cu manera el a bisa: 
“Prome cu mi muri mi kier skirbi 
historia for di mi punto di bista. Y ma 

haci’e mas honesto posibel.” 








